title: 1999 m. gegužės 3 d. Tarybos Sprendimas dėl finansinio reglamento, reglamentuojančio Tarybos Generalinio Sekretoriaus vardu tam tikrų valstybių narių naudai sudarytų sutarčių, susijusių su Vadybos padalinio Pagalbos tarnybos serverio ir II etapo Sirene tinklo įrengimu ir veikimu, valdymo biudžetinių aspektų, nustatymo

text:
Svarbus teisinis pranešimas

|

31999D0323

Oficialusis leidinys L 123 , 13/05/1999 p. 0051 - 0055

		Tarybos Sprendimas1999 m. gegužės 3 d.dėl finansinio reglamento, reglamentuojančio Tarybos Generalinio Sekretoriaus vardu tam tikrų valstybių narių naudai sudarytų sutarčių, susijusių su Vadybos padalinio "Pagalbos tarnybos serverio" ir II etapo "Sirene" tinklo įrengimu ir veikimu, valdymo biudžetinių aspektų, nustatymo(1999/323/EB)EUROPOS SĄJUNGOS TARYBA,atsižvelgdama į prie Europos Sąjungos sutarties ir Europos bendrijos steigimo sutarties pridedamo Protokolo dėl Šengeno acquis integravimo į Europos Sąjungos sistemą 2 straipsnio 1 dalies antros pastraipos pirmąjį sakinį,(1) kadangi Tarybos Generalinis Sekretorius 1999 m. gegužės 3 d. Sprendimu 1999/322/EB buvo įgaliotas Šengeno acquis integravimo į Europos Sąjungos sistemą kontekste veikti kaip tam tikrų valstybių narių atstovas sudarant sutartis, susijusias su Vadybos padalinio "Pagalbos tarnybos serverio" ir II etapo "Sirene" tinklo įrengimu ir veikimu, ir tokias sutartis administruoti [1];(2) kadangi pagal tas sutartis atsirandantys finansiniai įsipareigojimai vykdomi ne iš Europos Bendrijų biudžeto; kadangi dėl to 1977 m. gruodžio 21 d. Finansinio reglamento, taikytino Europos Bendrijų bendrajam biudžetui [2], nuostatos jiems netaikomos;(3) kadangi dėl to reikia nustatyti konkrečias taisykles, nustatančias išsamią tvarką, kaip sudaryti ir vykdyti biudžetą, reikalingą iš tų sutarčių kylantiems įsipareigojimams vykdyti, kaip išieškoti atitinkamų valstybių mokėtinus įnašus ir kaip pateikti bei tikrinti sąskaitas,NUSPRENDĖ:I SKYRIUSBendrieji principai1 straipsnisŠiame finansiniame reglamente "biudžetas" - teisinis dokumentas, kuriuo numatomos ir iš anksto kiekvieniems finansiniams metams tvirtinamos pajamos ir išlaidos, reikalingos iš 1999 m. gegužės 3 d. Tarybos sprendime nurodytų sutarčių kylantiems įsipareigojimams vykdyti.2 straipsnisŠis finansinis reglamentas nustato išsamias biudžeto sudarymo ir vykdymo taisykles.3 straipsnis1. Biudžetas yra dalijamas į dalis pagal sutartis, kurios turi būti administruojamos. Dalis, skirta 1999 m. gegužės 3 d. Tarybos sprendimo 1 straipsnio 1 dalyje nurodytai sutarčiai, yra dalijama į skyrius, atitinkamai taikomus II etapo "Sirene" tinklo įrengimo biudžetui ir veiklos biudžetui. Prireikus kiekvienas skyrius dar dalijamas į straipsnius.2. Kiekvienoje dalyje nurodyti asignavimai negali būti priskiriami kitoms išlaidų dalims.4 straipsnis1. Visos pajamos ir išlaidos išsamiai įskaitomos į biudžetą ir sąskaitas, nekoreguojant jų vienos kitų atžvilgiu. Bendra pajamų suma turi atitikti bendrą išlaidų sumą.2. Finansiniai metai prasideda sausio 1 d. ir baigiasi gruodžio 31 d.3. Visi 21 straipsnyje nurodytų valstybių įnašai į biudžetą, sumokėti iki su jais susijusių finansinių metų pradžios, įtraukiami į tų finansinių metų biudžetą.4. Finansinių metų išlaidos į tų metų sąskaitas įskaitomos remiantis išlaidomis, kurioms finansų kontrolierius gavo patvirtinimą ne vėliau kaip iki gruodžio 31 d. ir dėl kurių apskaitos pareigūnas atliko atitinkamus mokėjimus iki kitų metų sausio 15 d.II SKYRIUSBiudžeto sudarymas5 straipsnis1. Biudžetas sudaromas eurais.2. Tarybos Generalinis Sekretorius iki rugsėjo 30 d. nusiunčia Šengeno informacinės sistemos darbo grupei, toliau vadinamai "SIS darbo grupe", preliminarų biudžeto projektą ir prideda paaiškinamąjį raštą.3. SIS darbo grupė dėl to preliminaraus projekto pateikia savo nuomonę.4. Generalinis Sekretorius parengia biudžeto projektą ir iki spalio 31 d. nusiunčia jį 21 straipsnyje nurodytoms valstybėms.5. 21 straipsnyje nurodytos valstybės narės, posėdžiavusios Taryboje, iki metų pabaigos patvirtina biudžetą.6. Sprendimas patvirtinti biudžetą, apie kurį Generalinis Sekretorius deramai praneša 21 straipsnyje nurodytoms valstybėms, žymi tų valstybių įnašų mokėjimo termino pradžią.6 straipsnis1. Jei iki finansinių metų pradžios biudžetas galutinai nepatvirtinamas:- mokėjimai kiekvieną mėnesį gali būti atliekami neviršijant vienos dvyliktosios dalies bendrų asignavimų, patvirtintų kiekvienai biudžeto daliai praėjusiais finansiniais metais,- 21 straipsnyje nurodytų valstybių įnašų gali būti reikalaujama kiekvieną mėnesį neviršijant vienos dvyliktosios dalies įnašų, sumokėtų pagal paskutinį patvirtintą biudžetą.2. Kiekvieną sprendimą dėl vienos dvyliktosios pajamų ir išlaidų dalies naudojimo neviršijant bendro trijų dvyliktųjų dydžio, nustatyto praėjusiais metais patvirtintame biudžete, priima Generalinis Sekretorius, kuris nusiunčia jį laišku 21 straipsnyje nurodytoms valstybėms.3. Už trijų dvyliktųjų dydžio, nustatyto praėjusiais metais deramai patvirtintame biudžete, ribos visus sprendimus leisti daryti mokėjimus ir reikalauti įnašų priima Taryboje posėdžiavusios 21 straipsnyje nurodytos valstybės narės.4. Visos priemonės, kurių imamasi pagal pirmesnes šio straipsnio dalis, nedelsiant nutraukiamos galutinai patvirtinus biudžetą.7 straipsnis1. Visi papildyto ar pataisyto biudžeto projektai pateikiami, nagrinėjami ir tvirtinami ta pačia forma ir ta pačia tvarka, kaip ir biudžetas, kurio sąmatas jie iš dalies papildo ar taiso.2. Iš dalies pataisytas biudžetas pateikiamas metiniu pagrindu kitą mėnesį po sąskaitų uždarymo, kaip nustatyta 25 straipsnio 1 dalyje, siekiant praėjusių finansinių metų biudžeto likutį įtraukti į pajamas, jei balansas yra teigiamas, arba į išlaidas, jei balansas yra neigiamas.8 straipsnisBiudžetas gali būti viešai skelbiamas.III SKYRIUSBiudžeto vykdymas ir apyskaita9 straipsnisBiudžetas vykdomas pagal principą, kad įgaliojimus suteikiantis pareigūnas ir apskaitos pareigūnas yra skirtingi asmenys. Įgaliojimus suteikiančio pareigūno, apskaitos pareigūno ir finansų kontrolieriaus pareigos yra savitarpiškai nesuderinamos.10 straipsnis1. Pareigūno, suteikiančio įgaliojimus dėl pajamų ir išlaidų, darbą atlieka Tarybos Generalinio sekretoriato generalinis direktorius. Įgaliojimus suteikiantis pareigūnas biudžetą vykdo Generalinio Sekretoriaus vardu ir, neviršydamas paskirtų asignavimų, savo įgaliojimus gali perduoti kuriam nors direktoriui.2. Įgaliojimus suteikiantis pareigūnas gali priimti sprendimus dėl lėšų perkėlimo iš vieno straipsnio į kitą kiekviename skyriuje. SIS darbo grupės sutikimu jis gali priimti sprendimus dėl lėšų perkėlimo iš tos pačios dalies vieno skyriaus į kitą. SIS darbo grupė sutikimą duoda tomis pačiomis sąlygomis, kaip ir patvirtindama savo nuomonę dėl biudžeto.11 straipsnisFinansų kontrolieriaus darbą atlieka Tarybos finansų kontrolierius pagal pastarojo pareigybei taikytinas taisykles.12 straipsnisPajamų gavimą ir išlaidų apmokėjimą tvarko Tarybos Generalinio sekretoriato A generalinio direktorato apskaitos pareigūnas.13 straipsnis1. Bet kuriai pagal 21 straipsnį nesumokėtai sumai surinkti reikia, kad įgaliojimus suteikiantis pareigūnas išduotų išieškojimo pavedimą. Išieškojimo pavedimai siunčiami apskaitos pareigūnui, kuris pateikia juos finansų kontrolieriui patvirtinti.2. Šiuo patvirtinimu siekiama nustatyti, ar:- pajamos buvo įrašytos į teisingą biudžeto straipsnį,- išieškojimo pavedimas yra teisėtas ir atitinka atitinkamas nuostatas,- pateisinamieji dokumentai yra tvarkingi,- įsiskolinusios valstybės kompetentinga institucija yra teisingai nurodyta,- yra nurodytas mokėjimo terminas,- tiksliai nurodytas sumos dydis ir valiuta.3. Apskaitos pareigūnas yra atsakingas už tai, kad išieškojimo pavedimai būtų tinkamai parengti.14 straipsnis1. Visos priemonės, galinčios būti susijusios su biudžete numatomomis išlaidomis, pirmiausia turi būti įforminamos kaip įgaliojimus suteikiančio pareigūno pasiūlymas apskaitos pareigūnui apmokėti numatomas išlaidas, nurodantis paskirtį, susijusią sumą, biudžeto straipsnį, kuriam priskiriamos išlaidos, ir kreditorių. Šį pasiūlymą apskaitos pareigūnas pateikia finansų kontrolieriui patvirtinti.2. Šiuo patvirtinimu siekiama nustatyti, ar:- pasiūlymas dėl numatomų išlaidų buvo pateiktas pagal šio straipsnio 1 dalį,- išlaidos priskirtos teisingam biudžeto straipsniui,- asignavimai yra numatyti biudžete,- išlaidos yra teisėtos ir atitinka atitinkamas nuostatas.15 straipsnis1. Įgaliojimus suteikiančiam pareigūnui patvirtinant išlaidas siekiama:- patikrinti kreditoriaus reikalavimą,- nustatyti arba patikrinti priklausančios sumokėti sumos buvimą ir jos dydį,- patikrinti sąlygas, į kurias atsižvelgiant nustatomas mokėjimo terminas,- patikrinti, ar pirkimai ir suteiktos paslaugos atitinka užsakymą.2. Įgaliojimus suteikiantis pareigūnas gali pavesti atlikti patikrinimus jo atsakomybe.16 straipsnis1. Įgaliojimus suteikiantis pareigūnas mokėjimo pavedimu ("leidimu") įgalioja apskaitos pareigūną apmokėti patvirtintą išlaidų sumą.2. Leidime nurodoma:- finansiniai metai, kuriems priskiriamas mokėjimas,- biudžeto dalis, skyrius ir straipsnis,- mokėtina suma skaičiais ir žodžiais bei mokėjimo valiuta,- kreditoriaus pavadinimas ir adresas,- išlaidų paskirtis,- mokėjimo būdas,- atitinkamų įsipareigojimo patvirtinimų numeriai ir datos.3. Mokėjimo pavedimas žymimas data, o jį pasirašo įgaliojimus suteikiantis pareigūnas.4. Apskaitos pareigūnas mokėjimo pavedimą, kartu su pateisinamųjų dokumentų originalais, pateikia finansų kontrolieriui patvirtinti.5. Šiuo patvirtinimu siekiama nustatyti, ar:- mokėjimo pavedimas buvo tinkamai išduotas,- mokėjimo pavedimas atitinka numatomas išlaidas ir jų suma yra tiksli,- išlaidos priskirtos teisingam biudžeto straipsniui,- asignavimai yra numatyti atitinkamoje biudžeto dalyje ar straipsnyje,- pateisinamieji dokumentai yra tvarkingi ir- kreditorius yra tiksliai nurodytas ir apibūdintas.6. Visos išlaidos turi būti iš anksto padengtos 21 straipsnyje nurodytų valstybių įnašais arba, jų nesant, banko paskola. Nesumokėjus įnašų, išankstinio finansavimo paskolos išlaidos padalijamos įsipareigojimų neįvykdžiusioms valstybėms proporcingai jų nesumokėtiems įnašams ir atsižvelgiant į įsiskolinimų trukmę.17 straipsnisMokėjimai atliekami per banko sąskaitą, specialiai atidarytą tuo tikslu Tarybos Generalinio sekretoriato vardu. Pagal šį finansinį reglamentą atliekamiems pervedimo pavedimams bankui reikia dviejų Generalinio Sekretoriaus paskirtų pareigūnų, iš kurių vienas yra apskaitos pareigūnas, parašų.18 straipsnisJei finansų kontrolierius atsisako duoti 13, 14 ar 16 straipsniuose nustatytą patvirtinimą, o įgaliojimus suteikiantis pareigūnas neatsiima pasiūlymo, klausimas perduodamas Generaliniam Sekretoriui. Išskyrus atvejus, kai abejojama dėl galimybės gauti asignavimų, Generalinis Sekretorius tinkamai pagrįstu sprendimu gali atmesti atsisakymą ir patvirtinti išieškojimo pavedimą, numatomas išlaidas ar mokėjimo pavedimą. Per vieną mėnesį Generalinis Sekretorius apie tokį sprendimą informuoja Audito Rūmus. Sprendimas yra vykdytinas nuo tos dienos, kai buvo atsisakyta jį patvirtinti.19 straipsnisĮgaliojimus suteikiančio pareigūno, finansų kontrolieriaus ir apskaitos pareigūno atsakomybę drausmine tvarka už šio finansinio reglamento nuostatų nesilaikymą reglamentuoja Europos Bendrijų pareigūnų tarnybos nuostatai.20 straipsnisSąskaitos tvarkomos dvejybinio įrašo būdu kalendorinių metų pagrindu. Jose parodomos visos finansinių metų pajamos ir išlaidos.IV SKYRIUSValstybių įnašai21 straipsnis1. Biudžeto pajamas sudaro šių valstybių narių finansiniai įnašai: Belgijos, Danijos, Vokietijos, Graikijos, Ispanijos, Prancūzijos, Italijos, Liuksemburgo, Nyderlandų, Austrijos, Portugalijos, Suomijos ir Švedijos, taip pat Islandijos ir Norvegijos.2. Šių valstybių finansiniai įnašai biudžete nustatomi ir išreiškiami eurais.22 straipsnis21 straipsnyje nurodytos valstybės savo finansinius įnašus teikia Generaliniam Sekretoriui pagal toliau pateiktą formulę:21 straipsnyje nurodytų valstybių narių bei Islandijos ir Norvegijos ("kitų valstybių") mokėtinų įnašų dydis kasmet apskaičiuojamas remiantis praėjusiais metais kiekvienai atitinkamai valstybei narei bei Islandijai ir Norvegijai priklausančia bendro visų 21 straipsnyje nurodytų valstybių bendrojo vidaus produkto (BVP) dalimi. Atitinkamų valstybių narių įnašų dydis kasmet apskaičiuojamas pagal kitų valstybių įnašus, remiantis kiekvienos iš tų valstybių narių sumokėtų PVM išteklių santykiu su visais Europos Bendrijų PVM ištekliais, nustatytu per praėjusius finansinius metus paskutinį kartą pataisytame Bendrijų biudžete.23 straipsnis1. Generalinis Sekretorius kiekvienai 21 straipsnyje nurodytai valstybei prašymus dėl įnašų siunčia laišku per nacionalines Vyriausybes, apie kurias jam buvo pranešta anksčiau.2. Atitinkamame laiške pateikiama tokia informacija:- sprendimas patvirtinti biudžetą arba, jei remiamasi 6 straipsniu, sprendimas rinkti vienos dvyliktosios dalies laikinus įnašus,- kiekvienos valstybės mokėtina suma, apskaičiuota eurais pagal 22 straipsnyje nurodytą dydį,- įnašui sumokėti reikalinga papildoma informacija.3. Įnašai mokami į 17 straipsnyje nurodytą banko sąskaitą.4. Įnašai mokami eurais.24 straipsnis1. 21 straipsnyje nurodytos valstybės 25 % savo įnašų turi sumokėti ne vėliau kaip iki vasario 15 d., balandžio 1 d., liepos 1 d. ir spalio 1 d.2. Jei valstybė neįvykdo savo finansinių įsipareigojimų, jai analogiškai taikomos Bendrijos galiojančios taisyklės, reglamentuojančios delspinigių mokėjimą pavėlavus sumokėti įnašus į Bendrijos biudžetą.V SKYRIUSSąskaitų pateikimas ir tikrinimas25 straipsnis1. Per du mėnesius nuo biudžeto įvykdymo laikotarpio pabaigos Generalinis Sekretorius parengia pajamų ir išlaidų sąskaitą bei balansą ir pateikia juos SIS darbo grupei.2. Į pajamų ir išlaidų sąskaitą įtraukiamos visos praėjusių finansinių metų pajamų ir išlaidų operacijos. Ji pateikiama tokia pačia forma ir pagal tą pačią klasifikaciją, kaip ir biudžetas.3. Prie ataskaitos pridedama:- ataskaita apie kiekvienos 21 straipsnyje nurodytų valstybių narių padėtį dėl finansinių įnašų mokėjimo ir- ataskaita apie asignavimų pervedimą.4. Balanse apibūdinamas turtas ir įsipareigojimai praėjusių finansinių metų gruodžio 31 d. duomenimis.26 straipsnis1. Audito Rūmų prašoma patikrinti sąskaitas.2. Per 15 dienų nuo 25 straipsnio 1 dalyje nustatyto laikotarpio Generalinis Sekretorius Audito Rūmams nusiunčia pajamų ir išlaidų sąskaitą bei balansą.3. Audito Rūmų atliekamo audito tikslas - nustatyti, ar visos pajamos gautos ir visos išlaidos padarytos teisėtai ir tvarkingai laikantis administruotinų sutarčių, biudžeto ir šio finansinio reglamento.4. Generalinis Sekretorius Audito Rūmams sudaro visas sąlygas, būtinas jiems atlikti savo darbą.27 straipsnisPajamų ir išlaidų sąskaita, balansas ir Audito Rūmų pranešimas, prireikus kartu su Generalinio Sekretoriaus komentarais, iki liepos 1 d. pateikiami 21 straipsnyje nurodytoms valstybėms. 21 straipsnyje nurodytos valstybės narės, posėdžiavusios Taryboje, patvirtina, kad Generalinis Sekretorius biudžetą įvykdė.VI SKYRIUSBaigiamosios nuostatos28 straipsnisŠengeno acquis dėl Šengeno informacinės sistemos nuostatų taikymas kokiai nors kitai valstybei, nepriklausančiai toms, kurios nurodytos 21 straipsnyje (toliau - kita valstybė), reiškia:- 21 straipsnyje nurodytų valstybių įnašų dalies koregavimą iš naujo taip, kaip nustatyta 22 straipsnyje;- 21 straipsnyje nurodytų valstybių įnašų koregavimą, siekiant nustatyti kitos valstybės mokėtiną įnašą, skirtą II etapo "Sirene" tinklo veiklai visiems einamiesiems finansiniams metams;- 21 straipsnyje nurodytų valstybių įnašų koregavimą, siekiant nustatyti kitai valstybei teksiančią ankstesnių II etapo "Sirene" sistemos įrengimo sąnaudų dalį. Šis procentinis dydis apskaičiuojamas pagal kitos valstybės sumokėtų lėšų santykį su bendrais Europos Bendrijų PVM ištekliais už ankstesnius finansinius metus, per kuriuos buvo padarytos II etapo "Sirene" įrengimo sąnaudos. Procentinis įnašas nurodomas 21 straipsnyje nurodytoms valstybėms skirtoje "kredito pažymoje" dėl sumos, proporcingos jų daliai, apskaičiuotai pagal 22 straipsnį. Kitos valstybės gali asignuoti atitinkamą sumą joms tenkančiai veiklos biudžeto daliai padengti arba prašyti ją apmokėti.29 straipsnisŠis finansinis reglamentas mutatis mutandis taikomas renkant pajamas ir darant išlaidas, būtinas vykdyti įsipareigojimus, atsirandančius pagal 1999 m. gegužės 3 d. Tarybos sprendimo 1 straipsnyje nurodytas sutartis, likusiam finansinių metų, kuriais šis reglamentas įsigalioja, laikotarpiui.30 straipsnis1. Šis finansinis reglamentas įsigalioja tuojau pat.2. Jis skelbiamas Europos Bendrijų oficialiajame leidinyje.Priimta Briuselyje, 1999 m. gegužės 3 d.Tarybos varduPirmininkasJ. Fischer[1] OL L 123, 1999 5 13, p. 49.[2] OL L 356, 1977 12 31, p. 1.--------------------------------------------------


title: 2016 m. balandžio 11 d. Tarybos sprendimas, kuriuo atnaujinama Europos profesinio mokymo plėtros centro valdančiosios tarybos sudėtis

text:
19.4.2016

               LT

               Europos Sąjungos oficialusis leidinys

               C 137/2

         TARYBOS SPRENDIMAS
   2016 m. balandžio 11 d.
   kuriuo atnaujinama Europos profesinio mokymo plėtros centro valdančiosios tarybos sudėtis
   (2016/C 137/02)
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Austrijos Vyriausybės pasiūlytą kandidatūrą,
   atsižvelgdama į Komisijos Tarybai pasiūlytą kandidatūrą į darbdavių organizacijų atstovų narius,
   kadangi:

               (1)

               2015 m. liepos 14 d. (2) ir 2015 m. rugsėjo 14 d. (3) sprendimais Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2015 m. rugsėjo 18 d. iki 2018 m. rugsėjo 17 d.;

               (2)

               atsistatydinus Reinhard NÖBAUER tapo laisva Centro valdančiosios tarybos Vyriausybių atstovų kategorijos Austrijai atstovaujančio nario vieta;

               (3)

               atsistatydinus Michael PILIKOS tapo laisva Centro valdančiosios tarybos darbdavių organizacijų atstovų kategorijos Kiprui atstovaujančio nario vieta;

               (4)

               pirmiau minėto Centro valdančiosios tarybos nariai turėtų būti paskirti likusiam dabartinės kadencijos laikui iki 2018 m. rugsėjo 17 d.,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2018 m. rugsėjo 17 d. Europos profesinio mokymo plėtros centro valdančiosios tarybos nariais skiriami šie asmenys:
   VYRIAUSYBIŲ ATSTOVAI:

               AUSTRIJA

               Eduard STAUDECKER

         DARBDAVIŲ ORGANIZACIJŲ ATSTOVAI:

               KIPRAS

               Michael ANTONIOU

         2 straipsnis
   Šis sprendimas informaciniais tikslais skelbiamas Europos Sąjungos oficialiajame leidinyje.

      Priimta Liuksemburge 2016 m. balandžio 11 d.

            Tarybos vardu

            Pirmininkas

         M. H. P. VAN DAM

      (1)  OL L 39, 1975 2 13, p. 1.

      (2)  OL C 232, 2015 7 16, p. 2.

      (3)  OL C 305, 2015 9 16, p. 2.


title: 2014 m. liepos 10 d. Tarybos sprendimas 2014/449/BUSP dėl ribojamųjų priemonių atsižvelgiant į padėtį Pietų Sudane

text:
11.7.2014

               LT

               Europos Sąjungos oficialusis leidinys

               L 203/100

         TARYBOS SPRENDIMAS 2014/449/BUSP
   2014 m. liepos 10 d.
   dėl ribojamųjų priemonių atsižvelgiant į padėtį Pietų Sudane
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2011 m. liepos 18 d. Taryba priėmė Sprendimą 2011/423/BUSP (1);

               (2)

               2014 m. sausio 20 d. Taryba padarė išvadą, kad reikėtų apsvarstyti tikslines ribojamąsias priemones asmenims, kliudantiems taikos procesui Pietų Sudane, remiant Afrikos Sąjungos (AS) ir Tarpvyriausybinės vystymo institucijos (IGAD) pastangas bei glaudžiai derinant veiklą su tarptautiniais partneriais. 2014 m. kovo 17 d. Taryba pakartojo, kad ji yra pasirengusi apsvarstyti tokias priemones Pietų Sudanui;

               (3)

               Tarybai toliau kėlė didelį susirūpinimą padėtis Pietų Sudane. Todėl turėtų būti nustatytos ribojamosios priemonės asmenims, kliudantiems politiniam procesui Pietų Sudane, be kita ko, vykdantiems smurto veiksmus ar pažeidžiantiems susitarimus dėl ugnies nutraukimo, taip pat asmenims, atsakingiems už rimtus žmogaus teisių pažeidimus Pietų Sudane;

               (4)

               siekiant aiškumo, ribojamosios priemonės asmenims, kliudantiems politiniam procesui Pietų Sudane ar atsakingiems už rimtus žmogaus teisių pažeidimus Pietų Sudane, ir Sprendimu 2011/423/BUSP jau nustatytos ribojamosios priemonės, susijusios su Pietų Sudanu, turėtų būti įtrauktos į vieną teisės aktą,

         PRIĖMĖ ŠĮ SPRENDIMĄ:
   1 straipsnis
   1.   Valstybių narių piliečiams, arba iš valstybių narių teritorijų, arba naudojantis su jų vėliavomis plaukiojančiais laivais ar jų orlaiviais, draudžiama parduoti, tiekti, perduoti Pietų Sudanui ar į jį eksportuoti visų rūšių ginklus ir su jais susijusius reikmenis, įskaitant ginklus ir šaudmenis, karines transporto priemones ir įrangą, sukarintą įrangą ir pirmiau nurodytų ginklų ir reikmenų atsargines dalis, neatsižvelgiant į tai, ar jų kilmės vieta yra jų teritorijose.
   2.   Taip pat draudžiama:

               a)

               Pietų Sudano fiziniams ar juridiniams asmenims, subjektams ar organizacijoms arba naudojimui Pietų Sudane tiesiogiai ar netiesiogiai teikti techninę pagalbą, tarpininkavimo paslaugas ar kitas paslaugas, susijusias su 1 dalyje nurodytais objektais arba su tokių objektų tiekimu, gamyba, priežiūra ir naudojimu;

               b)

               Pietų Sudano fiziniams ar juridiniams asmenims, subjektams ar organizacijoms arba naudojimui Pietų Sudane tiesiogiai ar netiesiogiai teikti finansavimą arba finansinę paramą, susijusią su 1 dalyje nurodytais objektais, įskaitant visų pirma dotacijas, paskolas ir eksporto kredito draudimą, taip pat draudimą ar perdraudimą, kurie būtų skirti tokiems objektams parduoti, tiekti, perduoti ar eksportuoti arba susijusiai techninei pagalbai, tarpininkavimo paslaugoms ar kitoms paslaugoms teikti;

               c)

               sąmoningai ir apgalvotai dalyvauti veikloje, kurios tikslas arba poveikis – išvengti a arba b punktuose nurodytų priemonių.

         2 straipsnis
   1.   1 straipsnis netaikomas:

               a)

               žudymui nepritaikytos karinės įrangos, skirtos naudoti tik humanitariniais, žmogaus teisių stebėsenos ar apsaugos tikslais arba JT, Afrikos Sąjungos (AS), Europos Sąjungos ar Tarpvyriausybinės vystymo institucijos (IGAD) vykdomoms institucijų stiprinimo programoms, arba reikmenų, skirtų Europos Sąjungos, JT ir AS vykdomoms krizių valdymo operacijoms, pardavimui, tiekimui, perdavimui ar eksportui;

               b)

               nekovinės paskirties transporto priemonių, pagamintų su balistine apsauga ar su įmontuota balistine apsauga, skirtų naudoti tik Europos Sąjungos ir jos valstybių narių personalo, arba JT, AS ar IGAD personalo apsaugos Pietų Sudane tikslais, pardavimui, tiekimui, perdavimui ar eksportui;

               c)

               techninės pagalbos, tarpininkavimo paslaugų ir kitų paslaugų, susijusių su a punkte nurodyta įranga arba programomis ir operacijomis, teikimui;

               d)

               finansavimo ir finansinės paramos, susijusių su a punkte nurodyta įranga arba programomis ir operacijomis, teikimui;

               e)

               išminavimo įrangos ir reikmenų, naudojamų išminavimo operacijose, pardavimui, tiekimui, perdavimui ar eksportui;

               f)

               žudymui nepritaikytos karinės įrangos, skirtos naudoti tik saugumo sektoriaus reformos Pietų Sudane procesui remti, pardavimui, tiekimui, perdavimui ar eksportui, taip pat su tokia įranga susijusio finansavimo, finansinės paramos ar techninės pagalbos teikimui;

         jeigu atitinkamos valstybės narės kompetentinga institucija iš anksto yra pritarusi tokiam tiekimui.
   2.   1 straipsnis taip pat netaikomas apsauginiams rūbams, įskaitant neperšaunamas liemenes ir karinius šalmus, kuriuos į Pietų Sudaną laikinai ir tik asmeninėms reikmėms eksportuoja Europos Sąjungos ar jos valstybių narių personalas, JT ar IGAD personalas, žiniasklaidos atstovai, humanitarinę pagalbą bei pagalbą vystymuisi teikiantys darbuotojai bei su šia veikla susijęs personalas.
   3.   Pagal šį straipsnį vykdomą tiekimą valstybės narės svarsto kiekvienu konkrečiu atveju, visapusiškai atsižvelgdamos į Tarybos bendrojoje pozicijoje 2008/944/BUSP (2) nustatytus kriterijus. Valstybės narės reikalauja atitinkamų apsaugos priemonių, kurios užkirstų kelią pagal šį straipsnį suteiktų leidimų netinkamam naudojimui, ir prireikus numato įrangos grąžinimo nuostatas.
   3 straipsnis
   1.   Valstybės narės imasi būtinų priemonių tam, kad priede išvardytiems asmenims, kliudantiems politiniam procesui Pietų Sudane, be kita ko, vykdantiems smurto veiksmus ar pažeidžiantiems susitarimus dėl ugnies nutraukimo, taip pat asmenims, atsakingiems už rimtus žmogaus teisių pažeidimus Pietų Sudane, ir su jais susijusiems asmenims nebūtų leidžiama atvykti į jų teritoriją ar vykti per ją tranzitu.
   2.   1 dalis neįpareigoja valstybių narių neleisti jų pačių piliečiams atvykti į jų teritoriją.
   3.   1 dalis nedaro poveikio tiems atvejams, kai valstybė narė privalo laikytis įsipareigojimo pagal tarptautinę teisę, būtent:

               a)

               kaip tarptautinės tarpvyriausybinės organizacijos priimančioji šalis;

               b)

               kaip JT rengiamos ar globojamos tarptautinės konferencijos priimančioji šalis;

               c)

               pagal daugiašalį susitarimą dėl privilegijų ir imunitetų; arba

               d)

               pagal 1929 m. Šventojo Sosto (Vatikano Miesto Valstybės) ir Italijos Taikinimo sutartį (Laterano paktą).

         4.   Laikoma, kad 3 dalis taikoma ir tais atvejais, kai valstybė narė yra Europos saugumo ir bendradarbiavimo organizacijos (ESBO) priimančioji šalis.
   5.   Taryba tinkamai informuojama apie visus atvejus, kai valstybė narė taiko išimtį pagal 3 ar 4 dalis.
   6.   Valstybės narės pagal 1 dalį nustatytoms priemonėms gali taikyti išimtis, kai kelionė yra pateisinama dėl neatidėliotinų humanitarinių priežasčių arba kai vykstama dalyvauti tarpvyriausybiniuose susitikimuose ir Europos Sąjungos remiamuose susitikimuose, arba kai priimančioji šalis yra ESBO pirmininkaujanti valstybė narė, kuriuose vyksta politinis dialogas, kuriuo tiesiogiai propaguojami ribojamųjų priemonių politikos tikslais, įskaitant demokratiją, žmogaus teises ir teisinės valstybės principo laikymąsi Pietų Sudane.
   7.   Valstybė narė, ketinanti leisti taikyti 6 dalyje nurodytas išimtis, apie tai Tarybai praneša raštu. Laikoma, kad išimtį taikyti leidžiama, jei per dvi darbo dienas nuo pranešimo apie siūlomą taikyti išimtį gavimo viena ar kelios Tarybos narės nepareiškia prieštaravimo. Jeigu viena ar kelios Tarybos narės pareikštų prieštaravimą, Taryba kvalifikuota balsų dauguma gali nuspręsti leisti taikyti siūlomą išimtį.
   8.   Tais atvejais, kai pagal 3, 4, 6 ir 7 dalis valstybė narė leidžia priede išvardytiems asmenims atvykti į jos teritoriją ar vykti per ją tranzitu, šis leidimas galioja tik tuo tikslu, kuriam jis suteiktas, ir tik tiems asmenims, kuriems jis tiesiogiai suteiktas.
   4 straipsnis
   1.   Įšaldomos visos priede išvardytiems asmenims, kliudantiems politiniam procesui Pietų Sudane, be kita ko, vykdantiems smurto veiksmus ar pažeidžiantiems susitarimus dėl ugnies nutraukimo, taip pat asmenims, atsakingiems už rimtus žmogaus teisių pažeidimus Pietų Sudane, ir su jais susijusiems fiziniams ar juridiniams asmenims, subjektams ar organizacijoms priklausančios, jų nuosavybės teise turimos, valdomos arba kontroliuojamos lėšos ir ekonominiai ištekliai.
   2.   Priede išvardytiems fiziniams ar juridiniams asmenims, subjektams ar organizacijoms arba jų naudai nei tiesiogiai, nei netiesiogiai nesudaroma galimybė naudotis jokiomis lėšomis ar ekonominiais ištekliais.
   3.   Valstybės narės kompetentinga institucija gali leisti nutraukti tam tikrų lėšų arba ekonominių išteklių įšaldymą arba leisti jais naudotis tokiomis sąlygomis, kurios, jos nuomone, yra tinkamos, nustačiusi, kad atitinkamos lėšos ar ekonominiai ištekliai yra:

               a)

               būtini priede išvardytų asmenų ir jų išlaikomų šeimos narių pagrindiniams poreikiams tenkinti, įskaitant mokėjimus už maisto produktus, nuomą ar hipoteką, vaistus ir medicininį gydymą, mokesčius, draudimo įmokas ir mokesčius už komunalines paslaugas;

               b)

               skirti išimtinai apmokėti pagrįstus profesinius mokesčius ir kompensuoti patirtas išlaidas, susijusias su teisinių paslaugų teikimu;

               c)

               skirti išimtinai mokesčiams arba paslaugų mokesčiams už kasdienį įšaldytų lėšų arba ekonominių išteklių aptarnavimą ar laikymą sumokėti; arba

               d)

               būtini nenumatytoms išlaidoms apmokėti, su sąlyga, kad kompetentinga institucija apie priežastis, dėl kurių, jos nuomone, turėtų būti suteiktas specialus leidimas, kitų valstybių narių kompetentingoms institucijoms ir Komisijai praneša ne mažiau kaip prieš dvi savaites iki leidimo suteikimo.

         Atitinkama valstybė narė informuoja kitas valstybes nares ir Komisiją apie bet kokį pagal šią dalį suteiktą leidimą.
   4.   Nukrypstant nuo 1 dalies, valstybės narės kompetentingos institucijos gali leisti nutraukti tam tikrų lėšų arba ekonominių išteklių įšaldymą, jei laikomasi šių sąlygų:

               a)

               lėšoms ar ekonominiams ištekliams taikomas arbitražinis sprendimas, priimtas iki tos dienos, kurią 1 dalyje nurodytas fizinis ar juridinis asmuo, subjektas arba organizacija buvo įtraukti į priede pateiktą sąrašą, arba Sąjungoje priimtas teisminės institucijos ar administracinis sprendimas, arba atitinkamoje valstybėje narėje vykdytinas teisminės institucijos sprendimas, priimtas iki arba po tos dienos;

               b)

               lėšos ar ekonominiai ištekliai bus naudojami tik reikalavimams, garantuotiems tokiu sprendimu, patenkinti arba tokiame sprendime yra pripažinti teisėtais, neperžengiant ribų, nustatytų taikomais įstatymais ir kitais teisės aktais, reglamentuojančiais tokius reikalavimus pateikiančių asmenų teises;

               c)

               sprendimas nėra priede pateiktame sąraše nurodyto fizinio ar juridinio asmens, subjekto arba organizacijos naudai ir

               d)

               sprendimo pripažinimas neprieštarauja atitinkamos valstybės narės viešajai politikai.

         Atitinkama valstybė narė informuoja kitas valstybes nares ir Komisiją apie bet kokį pagal šią dalį suteiktą leidimą.
   5.   1 dalis nekliudo tam, kad į sąrašą įtrauktas fizinis ar juridinis asmuo, subjektas arba organizacija pervestų mokėtiną sumą pagal sutartį, sudarytą iki tokio fizinio ar juridinio asmens, subjekto arba organizacijos įtraukimo į priede pateiktą sąrašą, jeigu atitinkama valstybė narė nustatė, kad mokėjimo tiesiogiai ar netiesiogiai negauna 1 dalyje nurodytas fizinis ar juridinis asmuo, subjektas arba organizacija.
   6.   2 dalis netaikoma, kai įšaldytos sąskaitos papildomos:

               a)

               palūkanomis arba kitomis dėl šių sąskaitų atsirandančiomis pajamomis;

               b)

               mokėjimais pagal sutartis, susitarimus ar įsipareigojimus, kurie buvo sudaryti arba atsirado iki tos dienos, kurią toms sąskaitoms pradėtos taikyti 1 ir 2 dalyje numatytos priemonės; arba

               c)

               mokėjimais pagal teisminių institucijų, administracinius arba arbitražinius sprendimus, priimtus Sąjungoje arba vykdytinus atitinkamoje valstybėje narėje;

         jeigu tokioms palūkanoms, kitoms pajamoms ir mokėjimams yra toliau taikomos 1 dalyje numatytos priemonės.
   5 straipsnis
   1.   Taryba, remdamasi valstybės narės arba Sąjungos vyriausiojo įgaliotinio užsienio reikalams ir saugumo politikai pasiūlymu, nusprendžia sudaryti priede pateiktą sąrašą ir jį iš dalies keisti.
   2.   Taryba tiesiogiai, jei adresas žinomas, arba viešai paskelbdama pranešimą, atitinkamam fiziniam ar juridiniam asmeniui, subjektui arba organizacijai praneša 1 dalyje nurodytą sprendimą, įskaitant įtraukimo į sąrašą priežastis, taip suteikdama tokiam fiziniam ar juridiniam asmeniui, subjektui arba organizacijai galimybę pateikti pastabų.
   3.   Jeigu pateikiama pastabų arba naujų esminių įrodymų, Taryba peržiūri 1 dalyje nurodytą sprendimą ir atitinkamai informuoja atitinkamą fizinį ar juridinį asmenį, subjektą arba organizaciją.
   6 straipsnis
   1.   Priede nurodomi 3 straipsnio 1 dalyje ir 4 straipsnio 1 dalyje nurodytų asmenų įtraukimo į sąrašą pagrindai.
   2.   Be to, priede pateikiama informacija, jei jos turima, būtina atitinkamų asmenų tapatybei nustatyti. Tokią informaciją gali sudaryti vardas ir pavardė, įskaitant slapyvardžius, gimimo data ir vieta, pilietybė, paso ir asmens tapatybės kortelės numeriai, lytis, adresas, jei žinomas, bei pareigos ar profesija. Informaciją apie juridinius asmenis, subjektus arba organizacijas gali sudaryti pavadinimai, registracijos vieta ir data, registracijos numeris ir veiklos vykdymo vieta.
   7 straipsnis
   Kad šiame sprendime nustatytų priemonių poveikis būtų kuo didesnis, Sąjunga skatina trečiąsias valstybes patvirtinti ribojamąsias priemones, panašias į nustatytąsias šiame sprendime.
   8 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Šis sprendimas taikomas iki 2015 m. liepos 12 d.
   Šis sprendimas nuolat peržiūrimas. Prireikus jis atnaujinamas arba iš dalies keičiamas, jeigu Taryba mano, kad jo tikslai nepasiekti.

      Priimta Briuselyje 2014 m. liepos 10 d.

            Tarybos vardu

            Pirmininkas

         S. GOZI

      (1)  2011 m. liepos 18 d. Tarybos sprendimas 2011/423/BUSP dėl ribojamųjų priemonių Sudanui ir Pietų Sudanui, kuriuo panaikinama Bendroji pozicija 2005/411/BUSP (OL L 188, 2011 7 19, p. 20).

      (2)  2008 m. gruodžio 8 d. Tarybos bendroji pozicija 2008/944/BUSP, nustatanti bendrąsias taisykles, reglamentuojančias karinių technologijų ir įrangos eksporto kontrolę (OL L 335, 2008 12 13, p. 99).

      PRIEDAS
      3 ir 4 straipsniuose nurodytų fizinių ar juridinių asmenų, subjektų arba organizacijų sąrašas

                  Vardas ir pavardė

                  Identifikuojamoji informacija

                  Priežastys

                  Įtraukimo į sąrašą data

                  1.

                  Santino DENG
                  (dar žinomas kaip: Santino Deng Wol)

                  Sudano liaudies išlaisvinimo armijos (SPLA) trečiosios pėstininkų divizijos vadas

                  Santino Deng yra SPLA trečiosios pėstininkų divizijos, kuri 2014 m. gegužės mėn. dalyvavo susigrąžinant Bentiu, vadas. Todėl Santino Deng yra atsakingas už sausio 23 d. karo veiksmų nutraukimo susitarimo pažeidimą.

                  2014 7 11

                  2.

                  Peter GADET
                  (dar žinomas kaip: Peter Gatdet Yaka; Peter Cadet; Peter Gadet Yak; Peter Gadet Yaak: Peter Gatdet Yaak; Peter Gatdet; Peter Gatdeet Yaka)

                  Antivyriausybinių nuerų nereguliariųjų karinių pajėgų vadovas
                  Gimimo vieta: Majomo apskritis, Vienybės vilaja

                  Peter Gadet yra antivyriausybinių nuerų nereguliariųjų karinių pajėgų vadovas, kuris vadovavo 2014 m. balandžio 15–17 d. Bentiu užpuolimui pažeidžiant sausio 23 d. karo veiksmų nutraukimo susitarimą. Puolimo metu žuvo daugiau kaip 200 civilių gyventojų. Todėl Peter Gadet yra atsakingas už smurto protrūkio kurstymą, kliudymą politiniam procesui Pietų Sudane ir už sunkius žmogaus teisių pažeidimus.

                  2014 7 11


title: 2002 m. gruodžio 14 d. Komisijos Sprendimas dėl penkių Izraelio tyrimo laboratorijų, kurios atitinkamose savo kompetencijos srityse pripažįstamos atitinkančiomis geros laboratorinės praktikos (GLP) reikalavimus, pripažinimo

text:
Svarbus teisinis pranešimas

|

32002D0228

Oficialusis leidinys L 075 , 16/03/2002 p. 0068 - 0069

		Komisijos Sprendimas2002 m. gruodžio 14 d.dėl penkių Izraelio tyrimo laboratorijų, kurios atitinkamose savo kompetencijos srityse pripažįstamos atitinkančiomis geros laboratorinės praktikos (GLP) reikalavimus, pripažinimo(2002/228/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1999 m. liepos 19 d. Tarybos sprendimą 1999/662/EB dėl Susitarimo dėl Europos bendrijos ir Izraelio valstybės abipusio EBPO geros laboratorinės praktikos (GLP) principų ir atitikties monitoringo programų pripažinimo sudarymo [1], ypač į jo 3 straipsnio 1 dalį,pasitarusi su Tarybos paskirtu specialiuoju komitetu,kadangi:(1) Remiantis patikrinimais, kuriuos 1996 m. kovo 28 d. – 2000 m. sausio 1 d. atliko paskirti EB inspektoriai, ir atsižvelgiant į Susitarimą dėl Europos bendrijos ir Izraelio valstybės abipusio EBPO geros laboratorinės praktikos (GLP) principų ir atitikties monitoringo programų pripažinimo, penkios Izraelio tyrimo laboratorijos atitinkamose savo kompetencijos srityse buvo pripažintos atitinkančiomis GLP reikalavimus.(2) Remiantis Susitarimo 12 straipsniu, Bendrija turėtų pripažinti šias penkias tyrimo laboratorijas,NUSPRENDĖ:Vienintelis straipsnisBendrija pripažįsta, kad priede nurodytos penkios Izraelio tyrimo laboratorijos atitinkamose savo kompetencijos srityse atitinka GLP.Priimta Briuselyje, 2002 m. gruodžio 14 d.Komisijos varduPascal LamyKomisijos narys[1] OL L 263, 1999 10 9, p. 6.--------------------------------------------------PRIEDASIzraelio tyrimo laboratorijos, savo kompetencijos srityse pripažintos atitinkančiomis GLPAgan Chemical Manufacturers LtdAnalytical Laboratory77102 Ashdod,IsraelKompetencijos sritis: fiziniai-cheminiai tyrimaiAminolab LtdAnalytical Laboratory ServicesWeizmann Science Park76326 Rehovot,IsraelKompetencijos sritis: analitinė ir klinikinė chemijaAnalyst Research LaboratoriesHamanov Street 376111 Rehovot,IsraelKompetencijos sritis: fiziniai-cheminiai tyrimai ir analitinė ir klinikinė chemijaHarlan Biotech Israel LtdKiryat Weizmann,Building #13B76326 Rehovot,IsraelKompetencijos sritis: toksiškumo tyrimaiMakteshim Chemical Works LtdPhysicochemical Research84100 Beer Sheva,IsraelKompetencijos sritis: fizika-chemija--------------------------------------------------


title: 2014 m. lapkričio 21 d. Komisijos sprendimas (ES) 2015/163 dėl priemonių, kurių Lenkija ketina imtis pagal Direktyvos 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyvos) 14 straipsnį, suderinamumo su Sąjungos teise

text:
3.2.2015

               LT

               Europos Sąjungos oficialusis leidinys

               L 27/37

         KOMISIJOS SPRENDIMAS (ES) 2015/163
   2014 m. lapkričio 21 d.
   dėl priemonių, kurių Lenkija ketina imtis pagal Direktyvos 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyvos) 14 straipsnį, suderinamumo su Sąjungos teise
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. kovo 10 d. Europos Parlamento ir Tarybos direktyvą 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyvą) (1), ypač į jos 14 straipsnio 2 dalį,
   atsižvelgdama į Direktyvos 2010/13/ES 29 straipsniu įsteigto komiteto nuomonę,
   kadangi:

               (1)

               2014 m. rugpjūčio 19 d. laišku Lenkija pranešė Komisijai apie tam tikras priemones, kurių ji ketina imtis pagal Direktyvos 2010/13/ES 14 straipsnio 1 dalį;

               (2)

               Komisija per tris mėnesius nuo to pranešimo gavimo patikrino, ar šios priemonės neprieštarauja Sąjungos teisei, visų pirma atsižvelgdama į priemonių proporcingumą ir nacionalinės konsultavimosi procedūros skaidrumą;

               (3)

               nagrinėdama priemones, Komisija atsižvelgė į turimus Lenkijos audiovizualinės rinkos duomenis, ypač į poveikį televizijos rinkai;

               (4)

               itin reikšmingų visuomenei įvykių sąrašą Lenkija parengė aiškiai ir skaidriai, atlikusi išsamias konsultacijas;

               (5)

               remdamosi Lenkijos valdžios institucijų pateiktais išsamiais įrodymais ir duomenimis, Komisijos tarnybos patikrino, ar nurodytų įvykių sąrašas, parengtas pagal Direktyvos 2010/13/ES 14 straipsnio 1 dalį, tenkina bent du iš toliau nurodytų kriterijų, kurie laikomi patikimais įvykių reikšmingumo visuomenei rodikliais: i) ypatingas visuotinis atgarsis valstybėje narėje, o ne vien tik reikšmingas įvykis tiems, kurie paprastai domisi aptariama sporto šaka ar veikla, ii) bendrai pripažįstama išskirtinė kultūrinė reikšmė valstybės narės gyventojams, visų pirma kaip kultūrinės tapatybės katalizatoriaus, iii) nacionalinės komandos dalyvavimas aptariamame įvykyje vykstant tarptautinės reikšmės varžyboms ar turnyrui ir iv) įvykis tradiciškai transliuojamas per nemokamą televiziją ir sulaukiantis didelio žiūrovų dėmesio;

               (6)

               į itin reikšmingų visuomenei įvykių sąrašą, apie kurį pranešta, įtraukti ir įvykiai iš galiojančio 1992 m. gruodžio 29 d. Radijo ir televizijos įstatymo su pakeitimais, padarytais 2000 m. kovo 31 d. įstatymu, 20b straipsnyje numatyto sąrašo, ir kiti įvykiai iš Radijo ir televizijos tarybos reglamento projekto reikšmingų įvykių sąrašo. Kai kurie iš nurodytų įvykių paprastai laikomi itin reikšmingais visuomenei įvykiais, pavyzdžiui, vasaros ir žiemos olimpinės žaidynės, Pasaulio futbolo taurės ir Europos futbolo čempionato finalo ir pusfinalių rungtynės. Be to, į sąrašą įtrauktos kitos tų renginių futbolo rungtynės, įskaitant atkrentamąsias rungtynes, kuriose dalyvauja Lenkijos nacionalinė komanda. Anot Lenkijos valdžios institucijų, šie renginiai pritraukia daug televizijos žiūrovų ir tradiciškai transliuojami nemokamais televizijos kanalais. Lenkijoje jie turi ypatingą visuotinį atgarsį, nes jais itin domisi plačioji visuomenė, o ne tik tie, kurie paprastai domisi sporto įvykiais. Be to, kai kuriose Pasaulio futbolo taurės ir Europos futbolo čempionato rungtynėse, įskaitant atkrentamąsias rungtynes, dalyvauja Lenkijos nacionalinė komanda;

               (7)

               šios kitos oficialių turnyrų ir Čempionų lygos ir UEFA taurės finalo futbolo rungtynės, kuriose žaidžia Lenkijos nacionalinė komanda ar klubas, pritraukia daug žiūrovų ir tradiciškai transliuojamos nemokamais televizijos kanalais bei turi ypatingą visuotinį atgarsį Lenkijoje;

               (8)

               Pasaulio ir Europos vyrų ir moterų tinklinio čempionatų bei vyrų tinklinio Pasaulio lygos rungtynės, įskaitant kvalifikacinių turnyrų rungtynes, kuriose dalyvauja Lenkijos nacionalinė komanda, pritraukia daug televizijos žiūrovų ir tradiciškai transliuojamos nemokamais televizijos kanalais. Be to, jos turi ypatingą ir platų visuotinį atgarsį Lenkijoje, nes jas stebi net žmonės, kurie paprastai šia sporto šaka nesidomi. Jas žaisdama, nacionalinė komanda dalyvauja didelės svarbos tarptautiniame turnyre. Susidomėjimą stiprina tai, kad Lenkijos atstovai šiuose turnyruose yra pasiekę gerų rezultatų;

               (9)

               Pasaulio ir Europos vyrų rankinio čempionatų pusfinaliai ir finalai, be to, kad sutraukia daug televizijos žiūrovų ir yra tradiciškai transliuojami nemokamais televizijos kanalais, turi ypatingą ir platų visuotinį atgarsį Lenkijoje, nes juos stebi net žmonės, kurie paprastai šia sporto šaka nesidomi. Kitos Pasaulio ir Europos vyrų rankinio čempionatų pusfinalių ir finalų rungtynės, kuriose dalyvauja Lenkijos nacionalinė komanda, pritraukia daug televizijos žiūrovų ir yra tradiciškai transliuojamos nemokamais televizijos kanalais. Be to, jos turi ypatingą ir platų visuotinį atgarsį Lenkijoje, nes jas stebi net žmonės, kurie paprastai šia sporto šaka nesidomi. Jas žaisdama, nacionalinė komanda dalyvauja didelės svarbos tarptautiniame turnyre, kur Lenkijos atstovai yra pasiekę gerų rezultatų;

               (10)

               Šiaurės šalių Pasaulio slidinėjimo čempionatai bei šuolių su slidėmis Pasaulio taurės ir moterų lygumų slidinėjimo Pasaulio taurės varžybos, be to, kad sutraukia daug televizijos žiūrovų ir yra tradiciškai transliuojami nemokamais televizijos kanalais, turi ypatingą ir platų visuotinį atgarsį Lenkijoje, nes juos stebi net žmonės, kurie paprastai šia sporto šaka nesidomi. Jas žaisdama, nacionalinė komanda dalyvauja didelės svarbos tarptautiniame turnyre, kur Lenkijos atstovai yra pasiekę gerų rezultatų;

               (11)

               Pasaulio lengvosios atletikos čempionatas pritraukia daug televizijos žiūrovų ir tradiciškai transliuojamas nemokamais televizijos kanalais. Be to, renginys Lenkijoje turi ypatingą ir platų visuotinį atgarsį, nes jį stebi net žmonės, kurie paprastai šio renginio sporto šakomis nesidomi. Lenkijos atstovai yra pasiekę gerų rezultatų šuolio su kartimi, rutulio stūmimo ir disko metimo rungtyse;

               (12)

               atsižvelgiant į sąlygas, kuriomis visuomenei itin reikšmingi įvykiai bus transliuojami, „reikalavimus atitinkančio transliuotojo“ apibrėžtį, Radijo ir televizijos tarybos vaidmenį ginčų sprendimo mechanizme ginčų įgyvendinant priemones atveju ir nustatytą galutinių Lenkijos priemonių įsigaliojimo datą (12 mėnesių po paskelbimo Europos Sąjungos oficialiajame leidinyje), priemonės neviršija to, kas būtina šiam tikslui, t. y. apsaugoti teisę į informaciją ir užtikrinti galimybę plačiai visuomenės daliai per televiziją stebėti nacionalinius ir kitus visuomenei labai svarbius įvykius, pasiekti. Todėl galima daryti išvadą, kad poveikis nuosavybės teisei, kaip numatyta Europos pagrindinių teisių chartijos 17 straipsnyje, neviršija to, kas yra iš esmės susiję su įrašymu į įvykių sąrašą, numatytą Direktyvos 2010/13/ES 14 straipsnio 1 dalyje;

               (13)

               dėl tų pačių priežasčių Lenkijos priemonės atrodo proporcingos, todėl, atsižvelgiant į visuomenės intereso svarbą ir siekiant visuomenei suteikti galimybę stebėti itin reikšmingų renginių transliacijas, galima pateisinti nukrypimą nuo Sutarties dėl Europos Sąjungos veikimo (SESV) 56 straipsnyje nustatytos pagrindinės laisvės teikti paslaugas. Be to, Lenkijos priemonės nėra diskriminacinės ir jomis neribojama rinka kitų valstybių narių transliuotojų, teisių turėtojų ar kitų ūkio subjektų atžvilgiu;

               (14)

               priemonės yra suderinamos su Sąjungos konkurencijos taisyklėmis, kadangi reikalavimus atitinkantys transliuotojai, galintys transliuoti nurodytus renginius, nustatomi remiantis objektyviais kriterijais, pagal kuriuos sudaromos potencialios konkurencijos sąlygos įsigyti šių renginių transliavimo teises. Be to, išvardytų renginių skaičius nėra toks neproporcingai didelis, kad iškreiptų konkurenciją nemokamos televizijos ir mokamos televizijos galutinės grandies rinkose; todėl galima manyti, kad poveikis konkurencijos laisvei neviršija to, kas yra iš esmės susiję su įrašymu į įvykių sąrašą, numatytą Direktyvos 2010/13/ES 14 straipsnio 1 dalyje;

               (15)

               apie priemones, kurių Lenkija ketina imtis, Komisija informavo kitas valstybes nares, o patikrinimo rezultatus pateikė Direktyvos 2010/13/ES 29 straipsniu įsteigtam komitetui. Komitetas priėmė palankią nuomonę,

         NUSPRENDĖ:
   Vienintelis straipsnis
   1.   Priemonės, kurių Lenkija ketina imtis pagal Direktyvos 2010/13/ES 14 straipsnio 1 dalį ir apie kurias ji pranešė Komisijai pagal tos direktyvos 14 straipsnio 2 dalį, dera su Sąjungos teise.
   2.   Lenkijos priimtos priemonės skelbiamos Europos Sąjungos oficialiajame leidinyje.

      Priimta Briuselyje 2014 m. lapkričio 21 d.

            Komisijos vardu

         Günther OETTINGER

            Komisijos narys

      (1)  OL L 95, 2010 4 15, p. 1.

      PRIEDAS

         Paskelbimas pagal Direktyvos 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyvos) 14 straipsnį.

      Lenkijos priimtos priemonės, skelbiamos pagal Direktyvos 2010/13/ES 14 straipsnį, išdėstytos toliau pateikiamoje 1992 m. gruodžio 29 d. Radijo ir televizijos įstatymo (2011 m. Oficialusis leidinys Nr. 43, pkt. 226 su pakeitimais) ir 2014 m. lapkričio 17 d. Nacionalinės radijo ir televizijos tarybos reglamento dėl svarbių įvykių sąrašo ištraukoje.

            „1992 m. gruodžio 29 d. Radijo ir televizijos įstatymas

            20b straipsnis. 1. Televizijos programos transliuotojas gali vykdyti tiesioginę didelės visuomeninės svarbos įvykio (toliau – itin reikšmingas įvykis) transliaciją tik šiomis sąlygomis:

                     1)

                     įstatyme arba koncesijoje apibrėžtoje nacionalinėje programoje, kurią galima visą žiūrėti nemokamai, išskyrus abonentinius mokesčius, kaip apibrėžta 2005 m. balandžio 21 d. įstatyme dėl kabelinių tinklų operatorių imamų abonentinių ir pagrindinių mokesčių, arba

                     2)

                     kai tą patį įvykį transliuoja 1 punkte nustatytus reikalavimus atitinkančios programos transliuotojas pagal sutartį su transliuotoju, kuris įgijo šio įvykio transliacijos teises, arba su kitu įgaliotu transliuotoju, išskyrus 6 dalyje nurodytą atvejį.

                     2.

                     Atsižvelgiant į didelį visuomenės susidomėjimą, itin reikšmingais įvykiais, be kitų, laikoma:

                                 1)

                                 vasaros ir žiemos olimpinės žaidynės;

                                 2)

                                 pasaulio ir Europos futbolo čempionatų pusfinaliai ir finalai, taip pat visos kitos tų renginių rungtynės, įskaitant atkrintamąsias rungtynes, kuriose žaidžia Lenkijos rinktinė;

                                 3)

                                 kitos oficialių futbolo pirmenybių rungtynės, kuriose žaidžia Lenkijos rinktinė, taip pat Čempionų lygos ir UEFA taurės rungtynės, kuriose žaidžia Lenkijos klubai.

                     3.

                     Nacionalinė taryba savo reglamentu gali nustatyti kitų nei 2 dalyje išvardytieji itin reikšmingų įvykių sąrašą, atsižvelgdama į visuomenės susidomėjimo tam tikru įvykiu lygį bei to įvykio visuomeninę, ekonominę ir politinę svarbą.

                     4.

                     Jei itin reikšmingą įvykį numatoma organizuoti dalimis, kiekviena tokia dalis laikoma itin reikšmingu įvykiu.

                     5.

                     1 dalies taisyklė taikoma įrašytų laidų transliacijoms, jei transliuojama praėjus ne daugiau kaip 24 h po itin reikšmingo įvykio ir transliacija yra pavėluota dėl svarbių priežasčių, visų pirma:

                                 1)

                                 to įvykio laikas patenka į intervalą nuo 24 iki 6 val. Lenkijos Respublikos laiku;

                                 2)

                                 itin reikšmingi įvykiai arba jų dalys vyksta tuo pačiu metu.

                     6.

                     1 dalies taisyklė netaikoma, jei tam tikras transliuotojas įrodo, kad joks 1 dalies 1 punkto reikalavimus atitinkančios programos transliuotojas neišreiškė sutikimo sudaryti sutartį, kuri suteiktų galimybę transliuoti programą remiantis 1 dalies 2 punktu.

                     7.

                     Nacionalinė taryba, atsižvelgdama į Lenkijos Respubliką saistančias tarptautines sutartis, gali savo reglamentu nustatyti:

                                 1)

                                 sąrašus įvykių, kurie kitose Europos valstybėse laikomi itin reikšmingais įvykiais;

                                 2)

                                 taisykles, pagal kurias naudojamasi išimtinėmis teisėmis vykdyti 1 punkte nurodytų įvykių televizijos transliacijas ir kuriomis užtikrinama, kad transliuotojai, kuriems taikomas įstatymas, neatims tos valstybės žiūrovams galimybės stebėti tuos įvykius pagal taisykles, kurios toje valstybėje nustatytos laikantis tarptautinės teisės normų.“

      LENKIJOS RESPUBLIKOS
      OFICIALUSIS LEIDINYS

         Varšuva, 2014 m. gruodžio 3 d.

         1705 punktas

         NACIONALINĖS RADIJO IR TELEVIZIJOS TARYBOS

         REGLAMENTAS

         2014 m. lapkričio 17 d.

         dėl itin reikšmingų įvykių sąrašo

      Remiantis 1992 m. gruodžio 29 d. Radijo ir televizijos įstatymo 20b straipsnio 3 dalimi (2011 m. Oficialusis leidinys Nr. 43, pkt. 226 su vėlesniais pakeitimais (1)), nustatoma:

                     1 straipsnis.

                  Reglamentu nustatomas kitų nei 1992 m. gruodžio 29 d. Radijo ir televizijos įstatymo 20b straipsnio 2 dalyje išvardytieji itin reikšmingų įvykių sąrašas.

                     2 straipsnis.

                  Atsižvelgiant į visuomenės susidomėjimo įvykiais lygį ir jų visuomeninę, ekonominę ir politinę svarbą, itin reikšmingais įvykiais laikoma:

                              1.

                              pasaulio ir Europos moterų ir vyrų krepšinio čempionatų rungtynės, įskaitant atkrintamąsias rungtynes, kuriose žaidžia Lenkijos rinktinė;

                              2.

                              Pasaulio lygos vyrų krepšinio varžybų rungtynės, žaidžiamos Lenkijoje;

                              3.

                              pasaulio ir Europos vyrų rankinio čempionatų pusfinaliai ir finalai, taip pat visos kitos tų renginių rungtynės, įskaitant atkrintamąsias rungtynes, kuriose žaidžia Lenkijos rinktinė;

                              4.

                              pasaulio slidinėjimo čempionatai;

                              5.

                              šuolių su slidėmis Pasaulio taurės varžybos;

                              6.

                              moterų bėgimo su slidėmis Pasaulio taurės varžybos;

                              7.

                              pasaulio lengvosios atletikos čempionatai.

                     3 straipsnis.

                  Reglamentas įsigalioja praėjus 12 mėnesių po jo paskelbimo dienos.

            Nacionalinės radijo ir televizijos tarybos pirmininkas J. DWORAK

         (1)  Minėto įstatymo teksto pakeitimai paskelbti 2011 m. Oficialiajame leidinyje Nr. 85, pkt. 459, Nr. 112, pkt. 654, Nr. 153, pkt. 903 ir Nr. 160, pkt. 963, taip pat 2012 m. pkt. 1209 ir 1315.


title: 2002/2/: 2002 m. gegužės 30 d.  ELPA šalių nuolatinio komiteto sprendimas Nr. 2/2002/SC, dėl galimybės visuomenei susipažinti su ELPA dokumentais

text:
6.4.2006

               LT

               Europos Sąjungos oficialusis leidinys

               L 98/76

         ELPA ŠALIŲ NUOLATINIO KOMITETO SPRENDIMAS

   Nr. 2/2002/SC
   2002 m. gegužės 30 d.
   dėl galimybės visuomenei susipažinti su ELPA dokumentais
   ELPA ŠALIŲ NUOLATINIS KOMITETAS,
   NUSPRENDĖ:
   1 straipsnis
   Visuomenė gali susipažinti su šiais EEE svarbiais ELPA dokumentais:

               —

               EEE susitarimas

               —

               Suvestinė EEE susitarimo priedų ir protokolų redakcija

               —

                  Oficialiojo leidinio EEE priedas

               —

               Europos ekonominės erdvės jungtinio komiteto priimtų sprendimų sąrašas

               —

               Numatomi pranešimai pagal 103 straipsnį

               —

               Celex sąrašas

               —

               Informacijos lapai dėl IV pakomitečio srityje pasirinktų programų

               —

               Pirmininkavimo ELPA darbo programa

               —

               Europos ekonominės erdvės jungtinio parlamentinio komiteto rezoliucijos

               —

               ELPA patariamojo komiteto nuomonės

               —

               Europos ekonominės erdvės patariamojo komiteto rezoliucijos

               —

               EEE Tarybos darbotvarkės

               —

               EEE Tarybos išvados

               —

               ELPA nuolatinio komiteto darbotvarkės

               —

               ELPA nuolatinio komiteto išvados

               —

               ELPA parlamentinio komiteto darbotvarkės ir protokolai

               —

               Europos ekonominės erdvės jungtinio parlamentinio komiteto darbotvarkės ir protokolai

               —

               ELPA patariamojo komiteto darbotvarkės ir protokolai

               —

               Europos ekonominės erdvės patariamojo komiteto darbotvarkės ir protokolai

               —

               EEE ir ELPA komentarai

               —

               Europos ekonominės erdvės jungtinio komiteto darbotvarkės

               —

               Europos ekonominės erdvės jungtinio komiteto protokolai (patvirtinti Europos Komisijos)

               —

               Europos ekonominės erdvės jungtinio komiteto sprendimai

               —

               Europos ekonominės erdvės jungtinio komiteto metinė ataskaita

               —

               Pasiūlymų dėl Bendrijos teisės aktų, kurie galėtų būti svarbūs EEE susitarimui, sąrašas

               —

               Priimtų Bendrijos teisės aktų, kuriuose nagrinėjamas įtraukimas į EEE susitarimą, sąrašas

               —

               Su EEE susijusi statistika, sudaryta ELPA statistikos tarnybos

               —

               Visi kiti EEE svarbūs oficialūs dokumentai, kuriems nėra suteikta žyma „konfidencialiai“

         2 straipsnis
   1.   EEE svarbiems ELPA dokumentams, neišvardytiems 1 straipsnyje, taikomi principai, apibūdinti 1997 m. ELPA Tarybos sprendimo Nr. 2 („GALIMYBĖS VISUOMENEI SUSIPAŽINTI SU ELPA DOKUMENTAIS GAIRĖS“), kurį 1997 m. birželio 27 d. patvirtino nuolatinis komitetas, priedo skyriuose „KITI ELPA DOKUMENTAI“ ir „KAIP VISUOMENEI SUSIPAŽINTI SU KITAIS ELPA DOKUMENTAIS“.
   2.   1997 m. ELPA Tarybos sprendimas Nr. 2 ir jo priedas informacijos tikslais pridedami prie šio sprendimo.

      Priimta Briuselyje, 2002 m. gegužės 30 d.

            Nuolatinio komiteto vardu

            Pirmininkas

         Gunnar Snorri GUNNARSON

            Generalinis sekretorius

         William ROSSIER

      PRIEDAS
      „
            1997 m. TARYBOS SPRENDIMAS Nr. 2
            (Priimtas 1997 m. birželio 18 d. 9-ojo susirinkimo metu)
            GALIMYBĖS VISUOMENEI SUSIPAŽINTI SU ELPA DOKUMENTAIS GAIRĖS
            TARYBA,
            Norėdama padidinti skaidrumą ir aktyviai informuoti visuomenę apie ELPA veiklą,
            Įsitikinusi, kad naudinga yra suteikti visuomenei visas įmanomas galimybes susipažinti su ELPA dokumentais,
            Atsižvelgdama į 1996 m. rugsėjo 26 d. vykusio ELPA šalių nuolatinio komiteto susirinkimo metu ELPA Tarybai perduotą svarstyti gairių projektą,
            NUSPRENDĖ:
            Galimybės visuomenei susipažinti su ELPA dokumentais gairės, numatytos šio sprendimo priede, patvirtinamos ir yra viešai prieinamos visuomenei.
            Sprendimas įsigalioja jį priėmus ELPA šalių nuolatiniam komitetui.

            PRIEDAS
            GALIMYBĖS VISUOMENEI SUSIPAŽINTI SU ELPA DOKUMENTAIS GAIRĖS
            Šios gairės taikomos prašymams susipažinti su ELPA dokumentais, pateikiamiems ELPA sekretoriatui.
            ELPA DOKUMENTAI, SU KURIAIS VISUOMENĖ GALI SUSIPAŽINTI

               Visuomenė gali susipažinti su šiais ELPA dokumentais:

                        —

                        Stokholmo konvencija;

                        —

                        Laisvos prekybos sutartys su trečiosiomis šalimis;

                        —

                        Bendros bendradarbiavimo deklaracijos;

                        —

                        ELPA metinės ataskaitos.

               Visuomenė gali susipažinti su šiais ELPA ir EEE dokumentais:

                        —

                        EEE susitarimas;

                        —

                        Suvestinė EEE susitarimo priedų redakcija ir Oficialiojo leidinio EEE priedas;

                        —

                        EEE Tarybos darbotvarkės;

                        —

                        EEE Tarybos išvados;

                        —

                        Europos ekonominės erdvės jungtinio komiteto darbotvarkės;

                        —

                        Europos ekonominės erdvės jungtinio komiteto sprendimai;

                        —

                        ELPA šalių nuolatinio komiteto darbotvarkės;

                        —

                        Europos ekonominės erdvės jungtinio komiteto priimtų sprendimų sąrašas;

                        —

                        Pasiūlymų dėl Bendrijos teisės aktų, kurie galėtų būti svarbūs EEE susitarimui, sąrašas;

                        —

                        Priimtų Bendrijos teisės aktų, kuriuose nagrinėjamas įtraukimas į EEE susitarimą, sąrašas;

                        —

                        Informacijos lapai dėl IV pakomitečio srityje pasirinktų programų.

                  Didžiąją dalį pirmiau minėtos informacijos galima rasti ELPA interneto svetainėje (www.efta.int).
            KITI ELPA DOKUMENTAI
            Atvirumo principas yra taikomas didžiausia įmanoma apimtimi. Galimybė visuomenei susipažinti su ELPA dokumentais suteikiama tinkamai atsižvelgiant į nuostatas, reglamentuojančias įslaptintos informacijos apsaugą. Tačiau tai, kad dokumentas yra įslaptintas, nebūtinai užkerta kelią visuomenei su juo susipažinti. Leidimas susipažinti su dokumentu gali būti neišduodamas, kai informacijos atskleidimas galėtų pakenkti:

                        —

                        Viešo intereso apsaugai (visuomenės saugumui, tarptautiniams santykiams ir t. t.);

                        —

                        Asmens ir privatumo apsaugai;

                        —

                        Komercinių ir pramoninių paslapčių apsaugai;

                        —

                        ELPA finansinių interesų apsaugai;

                        —

                        Privatumo apsaugai, kai to prašo asmuo, suteikiantis informaciją, arba tai yra nustatyta valstybės narės, suteikiančios informaciją, teisės aktuose;

                        —

                        Institucijos interesų apsaugai, kiek tai susiję su jos veiklos konfidencialumu.

                  KAIP VISUOMENEI SUSIPAŽINTI SU KITAIS ELPA DOKUMENTAIS
            Sekretoriatas, gavęs prašymus susipažinti su kitais ELPA dokumentais, pateikia juos tvirtinti ELPA delegacijoms, kurios nedelsdamos nagrinėja šiuos prašymus. Jei prašymas atmetamas, sprendimą dėl dokumentų, susijusių su Ženevoje atliekamomis funkcijomis, galima apskųsti ELPA Tarybai, o dėl dokumentų, susijusių su Briuselyje atliekamomis funkcijomis – ELPA šalių nuolatiniam komitetui.
         “


title: 2012/774/: 2012 m. gruodžio 6 d. Tarybos sprendimas dėl pozicijos, kurios Europos Sąjungos vardu turi būti laikomasi Stabilizacijos ir asociacijos taryboje, įsteigtoje Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimu, dėl socialinės apsaugos sistemų koordinavimo nuostatų priėmimo

text:
13.12.2012

               LT

               Europos Sąjungos oficialusis leidinys

               L 340/7

         TARYBOS SPRENDIMAS
   2012 m. gruodžio 6 d.
   dėl pozicijos, kurios Europos Sąjungos vardu turi būti laikomasi Stabilizacijos ir asociacijos taryboje, įsteigtoje Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimu, dėl socialinės apsaugos sistemų koordinavimo nuostatų priėmimo
   (2012/774/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 79 straipsnio 2 dalies b punktą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimo (1) (toliau – Susitarimas) 51 straipsnyje nustatyta, kad Stabilizacijos ir asociacijos taryba sprendimu turi priimti tame straipsnyje nustatytų principų įgyvendinimo nuostatas;

               (2)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius ir nedarant poveikio to protokolo 4 straipsniui, šios valstybės narės nedalyvauja priimant šį sprendimą ir jis nėra joms privalomas ar taikomas;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas;

               (4)

               tikslinga nustatyti poziciją, kurios Sąjungos vardu bus laikomasi Stabilizacijos ir asociacijos taryboje, dėl socialinės apsaugos sistemų koordinavimo nuostatų priėmimo;

               (5)

               todėl Sąjungos pozicija Stabilizacijos ir asociacijos taryboje turėtų būti grindžiama pridėtu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi Stabilizacijos ir asociacijos taryboje, įsteigtoje Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimu (toliau – Susitarimas), dėl socialinės apsaugos sistemų koordinavimo nuostatų priėmimo, grindžiama prie šio sprendimo pridėtu Stabilizacijos ir asociacijos tarybos sprendimo projektu.
   Dėl neesminių to sprendimo projekto pakeitimų Sąjungos atstovai gali susitarti Stabilizacijos ir asociacijos taryboje nenumatant, kad dėl jų turėtų būti priimamas tolesnis Tarybos sprendimas.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. gruodžio 6 d.

            Tarybos vardu

            Pirmininkė

         S. CHARALAMBOUS

      (1)  OL L 108, 2010 4 29, p. 3.

      PROJEKTAS
      ES IR JUODKALNIJOS STABILIZACIJOS IR ASOCIACIJOS TARYBOS SPRENDIMAS Nr. …/…
      … m. … … d.
      dėl socialinės apsaugos sistemų koordinavimo nuostatų priėmimo
      STABILIZACIJOS IR ASOCIACIJOS TARYBA,
      atsižvelgdama į Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimą (1), ypač į jo 51 straipsnį,
      kadangi:

                  (1)

                  Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimo (toliau – Susitarimas) 51 straipsnyje numatytas Juodkalnijos ir valstybių narių socialinės apsaugos sistemų koordinavimas ir nustatyti tokio koordinavimo principai;

                  (2)

                  Susitarimo 51 straipsnyje nustatyta, kad Stabilizacijos ir asociacijos taryba turi priimti sprendimą, kuriuo būtų įgyvendinti tame straipsnyje nustatyti principai;

                  (3)

                  nediskriminavimo principo taikymo požiūriu šiuo sprendimu neturėtų būti suteikiama jokių papildomų teisių, susijusių su tam tikrais faktais ar įvykiais kitos Susitariančiosios Šalies teritorijoje, jei į tokius faktus ar įvykius neatsižvelgiama pagal pirmosios Susitariančiosios Šalies teisės aktus, išskyrus teisę eksportuoti tam tikras išmokas;

                  (4)

                  taikant šį sprendimą, Juodkalnijos darbuotojai teisę į šeimos išmokas turėtų turėti tuo atveju, jei jų šeimos nariai teisėtai su jais gyvena toje valstybėje narėje, kurioje darbuotojai dirba. Kai jų šeimos nariai teisėtai gyvena kitoje valstybėje narėje, taikomas 2010 m. lapkričio 24 d. Europos Parlamento ir Tarybos reglamentas (ES) Nr. 1231/2010, kuriuo išplečiamas Reglamento (EB) Nr. 883/2004 ir Reglamento (EB) Nr. 987/2009 taikymas trečiųjų šalių piliečiams, kuriems tie reglamentai dar netaikomi tik dėl jų pilietybės (2). Šiuo sprendimu neturėtų būti suteikta jokia teisė į šeimos išmokas darbuotojo šeimos nariams, kurie gyvena ne valstybėje narėje, o kitoje šalyje, pavyzdžiui, Juodkalnijoje;

                  (5)

                  Reglamentu (ES) Nr. 1231/2010 jau išplėstas 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo (3) ir 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (4), nuostatų taikymas trečiųjų šalių piliečiams, kuriems jos dar netaikytos tik dėl jų pilietybės. Reglamente (ES) Nr. 1231/2010 jau numatytas draudimo laikotarpių, kuriuos Juodkalnijos darbuotojai dirbo įvairiose valstybėse narėse, sumavimo principas, susijęs su teise gauti tam tikras išmokas, kaip nustatyta Susitarimo 51 straipsnio 1 dalies a punkte;

                  (6)

                  siekiant, kad koordinavimo taisykles būtų lengviau taikyti, gali prireikti nustatyti specialias nuostatas, atitinkančias Juodkalnijos teisės aktų specifiką;

                  (7)

                  siekiant užtikrinti, kad valstybių narių ir Juodkalnijos socialinės apsaugos sistemų koordinavimas vyktų sklandžiai, būtina nustatyti konkrečias valstybių narių ir Juodkalnijos, taip pat atitinkamo asmens ir kompetentingos valstybės įstaigos bendradarbiavimo nuostatas;

                  (8)

                  reikėtų priimti pereinamojo laikotarpio nuostatas, kad būtų apsaugoti asmenys, kuriems taikomas šis sprendimas, ir užtikrinama, kad jie neprarastų teisių sprendimui įsigaliojus,

            PRIĖMĖ ŠĮ SPRENDIMĄ:
      I   DALIS

         BENDROSIOS NUOSTATOS

      1 straipsnis
      Terminų apibrėžtys
      1.   Šiame sprendime:

                  a)

                  Susitarimas – Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimas;

                  b)

                  Reglamentas – Reglamentas (EB) Nr. 883/2004, taikytinas Europos Sąjungos valstybėse narėse;

                  c)

                  įgyvendinimo reglamentas – Reglamentas (EB) Nr. 987/2009;

                  d)

                  valstybė narė – Europos Sąjungos valstybė narė;

                  e)

                  darbuotojas:

                              i)

                              valstybės narės teisės aktuose - asmuo, dirbantis pagal darbo sutartį, kaip apibrėžta Reglamento 1 straipsnio a punkte;

                              ii)

                              Juodkalnijos teisės aktuose - asmuo, dirbantis pagal darbo sutartį, kaip apibrėžta šios šalies teisės aktuose;

                  f)

                  šeimos narys:

                              i)

                              valstybės narės teisės aktuose - šeimos narys, kaip apibrėžta Reglamento 1 straipsnio i punkte;

                              ii)

                              Juodkalnijos teisės aktuose - šeimos narys, kaip apibrėžta šios šalies teisės aktuose;

                  g)

                  teisės aktai:

                              i)

                              valstybėse narėse - teisės aktai, kaip apibrėžta Reglamento 1 straipsnio l punkte, taikytini išmokoms, kurioms taikomas šis sprendimas;

                              ii)

                              Juodkalnijoje – Juodkalnijoje taikytini teisės aktai, susiję su išmokomis, kurioms taikomas šis sprendimas;

                  h)

                  išmokos:

                              —

                              senatvės pensijos,

                              —

                              maitintojo netekimo pensijos,

                              —

                              nelaimingų atsitikimų darbe ir profesinių ligų socialinio draudimo išmokos,

                              —

                              invalidumo pensijos, susijusios su nelaimingais atsitikimais darbe ir profesinėmis ligomis,

                              —

                              išmokos šeimai;

                  i)

                  eksportuojamos išmokos:

                              i)

                              valstybėse narėse:

                                          —

                                          senatvės pensijos,

                                          —

                                          maitintojo netekimo pensijos,

                                          —

                                          nelaimingų atsitikimų darbe ir profesinių ligų socialinio draudimo išmokos,

                                          —

                                          invalidumo pensijos, susijusios su nelaimingais atsitikimais darbe ir profesinėmis ligomis,

                                    kaip apibrėžta Reglamente, išskyrus specialias neįmokines pinigines išmokas, išvardytas Reglamento X priede;

                              ii)

                              Juodkalnijoje – pagal Juodkalnijos teisės aktus numatytos atitinkamos išmokos, išskyrus specialias neįmokines pinigines išmokas, kaip nustatyta šio sprendimo I priede.

            2.   Kiti šiame sprendime vartojami terminai reiškia tai, kas apibrėžta:

                  a)

                  valstybių narių atveju – Reglamente ir įgyvendinimo reglamente;

                  b)

                  Juodkalnijos atveju – atitinkamuose Juodkalnijoje taikomuose teisės aktuose.

            2 straipsnis
      Asmenys, kuriems taikomas šis sprendimas
      Šis sprendimas taikomas:

                  a)

                  darbuotojams, kurie yra Juodkalnijos piliečiai ir kurie yra arba buvo teisėtai įdarbinti valstybės narės teritorijoje ir kuriems yra ar buvo taikomi vienos ar kelių valstybių narių teisės aktai, ir jų išlaikytiniams, netekusiems maitintojo;

                  b)

                  a punkte nurodytų darbuotojų šeimos nariams, jei tie šeimos nariai teisėtai gyvena ar gyveno kartu su atitinkamu darbuotoju jo darbo toje valstybėje narėje laikotarpiu;

                  c)

                  darbuotojams, kurie yra valstybės narės piliečiai ir kurie yra arba buvo teisėtai įdarbinti Juodkalnijos teritorijoje ir kuriems yra ar buvo taikomi Juodkalnijos teisės aktai, ir jų išlaikytiniams, netekusiems maitintojo; ir

                  d)

                  c punkte nurodytų darbuotojų šeimos nariams, jei tie šeimos nariai teisėtai gyvena ar gyveno kartu su atitinkamu darbuotoju jo darbo Juodkalnijoje laikotarpiu.

            3 straipsnis
      Vienodas požiūris
      1.   Juodkalnijos pilietybę turintys darbuotojai, teisėtai įdarbinti valstybėje narėje, taip pat teisėtai su jais gyvenantys jų šeimos nariai nediskriminuojami dėl pilietybės ir jiems taikoma tokia pati 1 straipsnio 1 dalies h punkte apibrėžtų išmokų tvarka, kaip ir valstybių narių, kuriose tie darbuotojai dirba, piliečiams.
      2.   Valstybės narės pilietybę turintys darbuotojai, teisėtai įdarbinti Juodkalnijoje, taip pat teisėtai su jais gyvenantys jų šeimos nariai nediskriminuojami dėl pilietybės ir jiems taikoma tokia pati 1 straipsnio 1 dalies h punkte apibrėžtų išmokų tvarka, kaip ir Juodkalnijos piliečiams.
      II   DALIS

         VALSTYBIŲ NARIŲ IR JUODKALNIJOS SANTYKIAI

      4 straipsnis
      Gyvenamosios vietos sąlygos netaikymas
      1.   1 straipsnio 1 dalies i punkte apibrėžtos eksportuojamos išmokos, į kurias teisę turi 2 straipsnio a ir c punktuose nurodyti asmenys, nėra mažinamos, keičiamos, laikinai sustabdomos, panaikinamos ar konfiskuojamos dėl to, kad jų gavėjas gyvena:

                  i)

                  Juodkalnijos teritorijoje, kai išmokos skiriamos pagal valstybės narės teisės aktus, arba

                  ii)

                  valstybės narės teritorijoje, kai išmokos skiriamos pagal Juodkalnijos teisės aktus.

            2.   Darbuotojo šeimos nariai, nurodyti 2 straipsnio b punkte, turi teisę gauti eksportuojamas išmokas, kaip apibrėžta 1 straipsnio l dalies i punkto i papunktyje, kaip darbuotojo, kuris yra atitinkamos valstybės narės pilietis, šeimos nariai, jeigu tie šeimos nariai gyvena Juodkalnijos teritorijoje.
      3.   Darbuotojo šeimos nariai, nurodyti 2 straipsnio d punkte, turi teisę gauti eksportuojamas išmokas, kaip apibrėžta 1 straipsnio l dalies i punkto ii papunktyje, kaip darbuotojo, kuris yra Juodkalnijos pilietis, šeimos nariai, jeigu tie šeimos nariai gyvena valstybės narės teritorijoje.
      III   DALIS

         ĮVAIRIOS NUOSTATOS

      5 straipsnis
      Bendradarbiavimas
      1.   Valstybės narės ir Juodkalnija teikia viena kitai visą informaciją apie savo teisės aktų pakeitimus, kurie gali daryti poveikį šio sprendimo įgyvendinimui.
      2.   Taikydamos šį sprendimą, valstybių narių ir Juodkalnijos valdžios institucijos ir įstaigos vienos kitoms teikia savo paslaugas ir veikia taip, kaip įgyvendindamos savo teisės aktus. Tų valdžios institucijų ir įstaigų teikiama administracinė pagalba paprastai yra nemokama. Tačiau valstybių narių ir Juodkalnijos kompetentingos valdžios institucijos gali susitarti, kad tam tikros išlaidos būtų kompensuojamos.
      3.   Valstybių narių ir Juodkalnijos valdžios institucijos ir įstaigos, vykdydamos šį sprendimą, gali tiesiogiai bendrauti tarpusavyje ir su atitinkamais asmenimis ar jų atstovais.
      4.   Įstaigos ir asmenys, kuriems taikomas šis sprendimas, privalo keistis informacija ir bendradarbiauti, kad būtų užtikrintas teisingas šio sprendimo įgyvendinimas.
      5.   Asmenys, kuriems taikomas šis sprendimas, kuo skubiau praneša kompetentingos valstybės narės ar Juodkalnijos, jei ji yra kompetentinga valstybė, įstaigoms ir gyvenamosios vietos valstybės narės ar Juodkalnijos, jei ji yra gyvenamosios vietos valstybė, įstaigoms apie bet kokius asmeninės ar šeimos padėties pasikeitimus, turinčius įtakos jų teisei į išmokas pagal šį sprendimą.
      6.   Dėl 5 dalyje nustatytos pareigos teikti informaciją nevykdymo gali būti taikomos nacionalinėje teisėje numatytos proporcingos priemonės. Tačiau tos priemonės turi būti lygiavertės priemonėms, kurios pagal nacionalinę teisę taikomos panašiomis aplinkybėmis, ir jos negali panaikinti arba pernelyg suvaržyti pareiškėjų galimybės praktiškai naudotis šiuo sprendimu jiems suteiktomis teisėmis.
      7.   Valstybės narės ir Juodkalnija gali numatyti nacionalines nuostatas, pagal kurias nustatomos teisės į išmokas tikrinimo sąlygos, siekiant atsižvelgti į tai, kad išmokų gavėjai yra arba gyvena ne tos valstybės, kurioje yra už mokėjimą atsakinga įstaiga, teritorijoje. Tokios nuostatos turi būti proporcingos, nediskriminuojančios dėl pilietybės ir atitinkančios šiame sprendime nustatytus principus. Apie tokias nuostatas pranešama Stabilizacijos ir asociacijos tarybai.
      6 straipsnis
      Administraciniai patikrinimai ir sveikatos patikrinimai
      1.   Šis straipsnis taikomas 2 straipsnyje nurodytiems asmenims, gaunantiems eksportuojamas išmokas, kaip apibrėžta 1 straipsnio 1 dalies i punkte, taip pat įstaigoms, atsakingoms už šio sprendimo įgyvendinimą.
      2.   Jei išmokų gavėjas ar paraišką joms gauti pateikęs asmuo arba to asmens šeimos narys yra arba gyvena valstybės narės teritorijoje, o už mokėjimus atsakinga įstaiga yra Juodkalnijoje, arba jei jis yra arba gyvena Juodkalnijoje, o už mokėjimus atsakinga įstaiga yra valstybėje narėje, sveikatos patikrinimą, kuris atliekamas už mokėjimus atsakingos įstaigos prašymu, atlieka išmokų gavėjo buvimo ar gyvenamosios vietos įstaiga pagal teisės aktuose, kuriuos taiko ta įstaiga, nustatytas procedūras.
      Už mokėjimus atsakinga įstaiga buvimo ar gyvenamosios vietos įstaigai praneša, kokių specialių reikalavimų prireikus turi būti laikomasi ir kokie punktai turi būti įtraukti į sveikatos patikrinimą.
      Buvimo arba gyvenamosios vietos įstaiga pateikia ataskaitą sveikatos patikrinimo paprašiusiai už mokėjimus atsakingai įstaigai.
      Už mokėjimus atsakinga įstaiga pasilieka teisę reikalauti, kad išmokų gavėjo sveikatą patikrintų jos parinktas gydytojas ir kad tai būtų atlikta toje teritorijoje, kurioje išmokų gavėjas arba paraišką joms gauti pateikęs asmuo yra arba gyvena, arba toje šalyje, kurioje yra už mokėjimus atsakinga įstaiga. Tačiau išmokų gavėjo gali būti paprašyta sugrįžti į už mokėjimus atsakingos įstaigos valstybę, tik kai kelionė nekenkia jo sveikatai ir kai už mokėjimus atsakinga įstaiga apmoka kelionės ir apgyvendinimo išlaidas.
      3.   Jei išmokų gavėjas ar paraišką joms gauti pateikęs asmuo arba to asmens šeimos narys yra arba gyvena valstybės narės teritorijoje, o už mokėjimus atsakinga įstaiga yra Juodkalnijoje arba jei jis yra arba gyvena Juodkalnijoje, o už mokėjimus atsakinga įstaiga yra valstybėje narėje, administracinį patikrinimą, kuris atliekamas už mokėjimus atsakingos įstaigos prašymu, atlieka išmokų gavėjo buvimo ar gyvenamosios vietos įstaiga.
      Buvimo arba gyvenamosios vietos įstaiga pateikia ataskaitą administracinio patikrinimo prašiusiai už mokėjimą atsakingai įstaigai.
      Už mokėjimus atsakinga įstaiga pasilieka teisę reikalauti, kad išmokų gavėjo padėtį patikrintų jos parinktas specialistas. Tačiau išmokų gavėjo gali būti paprašyta sugrįžti į už mokėjimus atsakingos įstaigos valstybę, tik kai kelionė nekenkia jo sveikatai ir kai už mokėjimus atsakinga įstaiga apmoka kelionės ir apgyvendinimo išlaidas.
      4.   Viena ar kelios valstybės narės ir Juodkalnija, atitinkamai informavusios Stabilizacijos ir asociacijos tarybą, gali susitarti dėl kitų administracinių nuostatų.
      5.   Pritaikius šio sprendimo 5 straipsnio 2 dalyje nustatyto nemokamos abipusės administracinės pagalbos principo išimtį, faktines išlaidas, susijusias su šio straipsnio 2 ir 3 dalyse nurodytais patikrinimais, įstaigai, kurios buvo paprašyta juos atlikti, sumoka paprašiusi juos atlikti už mokėjimus atsakinga įstaiga.
      7 straipsnis
      Susitarimo 129 straipsnio taikymas
      Susitarimo 129 straipsnis taikomas tais atvejais, kai kuri nors Šalis mano, kad kita Šalis nevykdo 5 ir 6 straipsniuose nustatytų pareigų.
      8 straipsnis
      Specialios nuostatos dėl Juodkalnijos teisės aktų taikymo
      Prireikus Stabilizacijos ir asociacijos taryba šio sprendimo II priede gali nustatyti specialias nuostatas dėl Juodkalnijos teisės aktų taikymo.
      9 straipsnis
      Galiojančiuose dvišaliuose susitarimuose nustatytos administracinės procedūros
      Galiojančiuose dvišaliuose valstybės narės ir Juodkalnijos susitarimuose nustatytos administracinės procedūros gali būti toliau taikomos, jeigu tomis procedūromis nedaromas neigiamas poveikis atitinkamų asmenų teisėms ar pareigoms, kaip nustatyta šiame sprendime.
      10 straipsnis
      Šio sprendimo įgyvendinimo administracinę tvarką papildantys susitarimai
      Viena ar kelios valstybės narės ir Juodkalnija gali sudaryti susitarimus, skirtus šio sprendimo įgyvendinimo administracinei tvarkai papildyti, ypač sukčiavimo ir klaidų prevencijos bei kovos su sukčiavimu ir klaidomis atžvilgiu.
      IV   DALIS

         PEREINAMOJO LAIKOTARPIO IR BAIGIAMOSIOS NUOSTATOS

      11 straipsnis
      Pereinamojo laikotarpio nuostatos
      1.   Laikotarpiu iki šio sprendimo įsigaliojimo dienos jokių teisių pagal jį neįgyjama.
      2.   Laikantis 1 dalies, teisė pagal šį sprendimą įgyjama, net jeigu ji susijusi su draudžiamuoju įvykiu, įvykusiu iki šio sprendimo įsigaliojimo dienos.
      3.   Bet kuri išmoka, kuri nebuvo skirta arba kurios mokėjimas buvo sustabdytas motyvuojant atitinkamo asmens pilietybe arba gyvenamąja vieta, to asmens prašymu yra suteikiama arba jos mokėjimas atnaujinamas nuo šio sprendimo įsigaliojimo dienos, su sąlyga, kad dėl teisių, kurių pagrindu anksčiau buvo mokama išmoka, nereikia sumokėti vienkartinės išmokos.
      4.   Jeigu 3 dalyje nurodytas prašymas pateikiamas per dvejus metus nuo šio sprendimo įsigaliojimo dienos, pagal šį sprendimą įgytos teisės įsigalioja nuo tos dienos, o atitinkamiems asmenims negali būti taikomos valstybės narės ar Juodkalnijos teisės aktų nuostatos, pagal kurias teisės panaikinamos ar apribojamos.
      5.   Jeigu 3 dalyje nurodytas prašymas pateikiamas pasibaigus 4 dalyje nurodytam dvejų metų laikotarpiui, teisės, kurios nebuvo panaikintos arba netekusios galios dėl senaties termino, įsigalioja nuo prašymo pateikimo dienos, nebent valstybės narės ar Juodkalnijos teisės aktų nuostatos yra palankesnės.
      12 straipsnis
      Šio sprendimo priedai
      1.   Šio sprendimo priedai yra neatsiejama jo dalis.
      2.   Juodkalnijos arba Europos Sąjungos prašymu priedai gali būti iš dalies keičiami Stabilizacijos ir asociacijos tarybos sprendimu.
      13 straipsnis
      Įsigaliojimas
      Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

         Priimta …

               Stabilizacijos ir asociacijos tarybos vardu

               Pirmininkas

         (1)  OL L 108, 2010 4 29, p. 3.

         (2)  OL L 344, 2010 12 29, p. 1.

         (3)  OL L 166, 2004 4 30, p. 1.

         (4)  OL L 284, 2009 10 30, p. 1.

         I PRIEDAS

            JUODKALNIJOS SPECIALIŲ NEĮMOKINIŲ PINIGINIŲ IŠMOKŲ SĄRAŠAS

         II PRIEDAS

            SPECIALIOS NUOSTATOS DĖL JUODKALNIJOS TEISĖS AKTŲ TAIKYMO


title: 2003 m. lapkričio 17 d. Tarybos sprendimas dėl grupės, kuri turi parengti agentūros steigimą gynybos pajėgumų plėtros, tyrimų, įgijimo ir ginkluotės srityje, sudarymo

text:
Svarbus teisinis pranešimas

|

32003D0834

Oficialusis leidinys L 318 , 03/12/2003 p. 0019 - 0021

		Tarybos Sprendimas2003 m. lapkričio 17 d.dėl grupės, kuri turi parengti agentūros steigimą gynybos pajėgumų plėtros, tyrimų, įgijimo ir ginkluotės srityje, sudarymo(2003/834/EB)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 28 straipsnio 1 dalį,atsižvelgdama į Europos bendrijos steigimo sutartį, ypač į jos 207 straipsnio 2 dalį,kadangi:(1) 2003 m. birželio 19 - 20 d. Europos Vadovų Taryba Salonikuose "atitinkamiems Tarybos organams iškėlė uždavinį imtis reikiamų veiksmų, kad per 2004 m. būtų įsteigta tarpvyriausybinė agentūra gynybos pajėgumų plėtros, tyrimų, įgijimo ir ginkluotės srityje", kuri turi būti pavaldi Tarybai ir atvira dalyvauti visoms valstybėms narėms,(2) Europos Konvento parengtas sutarties dėl Konstitucijos Europai priėmimo projektas, Europos Vadovų Tarybai pateiktas Salonikuose, numato Europos ginkluotės, tyrimų ir karinių pajėgumų agentūros įsteigimą operaciniams poreikiams apibrėžti, juos tenkinančioms priemonėms skatinti, padėti išsiaiškinti ir, tam tikrais atvejais, panaudoti visas tinkamas priemones gynybos srities pramoninės bei technologinės bazės stiprinimui, dalyvauti apibrėžiant Europos pajėgumų ir ginkluotės politiką, taip pat padėti Tarybai įvertinti karinių pajėgumų gerinimą.(3) Sprendimu 2003/664/EB [1] Nuolatinių atstovų komitetas sudarė ad hoc parengimo grupę, kuri atliktų tos agentūros kūrimo parengiamąjį darbą.(4) Parengimo ekspertų grupė turėtų būti sukurta, kad atliktų parengiamąjį agentūros steigimo darbą pagal Tarybos 2003 m. lapkričio 17 - 18 d. išvadas ir prie jų pridedamą pranešimą; ši grupė turi padėti Tarybai ir jos kompetentingiems organams įsteigti tą agentūrą,NUSPRENDĖ:1 straipsnisŠiuo sprendimu sudaroma Agentūros steigimo grupė (AET) parengti agentūros gynybos pajėgumų plėtros, tyrimų, įgijimo ir ginkluotės srityje operatyvaus steigimo ir veiklos sąlygas. Mandatas, įskaitant AET paskirtį ir sudėtį, yra nustatytas šio sprendimo priede.2 straipsnisAET bus Tarybos Generalinio sekretoriato dalis. Ją sudarys Generalinis Sekretorius/Vyriausiasis įgaliotinis (SG/HR) ir ji dirba jo vadovaujama.3 straipsnisNacionalinius ekspertus į AET valstybės narės ir stojančiosios valstybės komandiruoja į Tarybos sekretoriatą. Atrankos procedūra ir kriterijai yra nustatyti priede.4 straipsnis1. Valstybės narės ir stojančiosios valstybės savo nacionaliniams ekspertams, komandiruotiems į Tarybą ir dalyvaujantiems AET, mokės atlyginimus ir kitas priklausančias išmokas.2. Komandiruotiems ES pareigūnams ir toliau mokės jų institucija.3. Einamąsias ir administracines AET išlaidas padengs Tarybos Generalinis sekretoriatas natūra.5 straipsnisIš valstybių narių ir stojančiųjų valstybių komandiruotiems nacionaliniams ekspertams taikomas 2003 m. birželio 16 d. Tarybos sprendimas 2003/479/EB dėl nacionaliniams ekspertams ir kariniam personalui, komandiruojamiems į Tarybos Generalinį sekretoriatą, taikomų taisyklių [2], nepažeidžiant finansinių nuostatų, numatytų šio sprendimo 4 straipsnyje.6 straipsnisAET mandatas baigiasi pradėjus funkcionuoti agentūrai arba 2004 m. gruodžio 31 d., atsižvelgiant, kuri iš šių datų bus ankstesnė.7 straipsnisŠis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje.Priimta Briuselyje, 2003 m. lapkričio 17 d.Tarybos varduPirmininkasF. Frattini[1] OL L 235, 2003 9 23, p. 22.[2] OL L 160, 2003 6 28, p. 72.--------------------------------------------------PRIEDASAGENTŪROS STEIGIMO GRUPĖS MANDATAS1. Agentūros steigimo grupė (AET) turi parengti būsimos agentūros operatyvaus steigimo ir veiklos sąlygas, remdamasi prie Tarybos išvadų pridedamu pranešimu. AET padės Tarybai ir jos kompetentingiems organams jų darbe steigiant agentūrą. AET imasi parengiamojo darbo, susijusio su:- finansiniais, teisiniais ir administraciniais agentūros steigimo ir jos vidaus organizacijos aspektais (įskaitant biudžetą ir personalą).- agentūros steigimu, ypač jos uždaviniais gynybos pajėgumų plėtros, tyrimų, įgijimo ir ginkluotės srityje.2. Grupė pradeda dirbti 2004 m. sausio mėn. AET savo misiją atlieka politiškai prižiūrima Tarybos, kuri jai teikia gaires. Apie grupės darbo pažangą grupės vadovas reguliariai atsiskaito Koreperui ir Politiniam ir saugumo komitetui (PSK) per ad hoc rengimo grupę. AET per PSK remiasi ES Karinio komiteto ir, nustatytu būdu, ES nacionalinių ginkluotės direktorių profesine patirtimi.3. Grupė iki 2004 m. balandžio pabaigos per ad hoc rengimo grupę pateikia Tarybai pasiūlymus, kad Taryba iki 2004 m. birželio priimtų reikiamus sprendimus. Jie apima būsimos agentūros administracinius ir logistinius aspektus, jos finansavimo sistemą ir jos pirmos veiklos programos metmenų projektą. AET mandatas baigiasi agentūrai pradėjus funkcionuoti arba 2004 m. gruodžio 31 d., atsižvelgiant, kuri iš šių datų ankstesnė.4. Grupė nėra Tarybos parengiamasis organas.AET PASKIRTIS5. AET, remdamasi prie Tarybos išvadų pridedamu pranešimu, iki 2004 m. balandžio pabaigos turi parengti:a) išsamų agentūros steigimo planą, apimantį:- agentūros struktūrą ir organizaciją,- vidaus darbo metodus ir procedūras, kurių agentūra turi laikytis atlikdama savo funkcijas ir uždavinius,- darbo santykių su Tarybos organais ir Komisija pasiūlymus,- atitinkamų santykių su OCCAR, WEAG/WEAO, L.o.I ir jų plėtojimo pasiūlymus,- biudžetines, administracines ir personalo nuostatas (įskaitant prireikus pagrindinių organų ir pareigybių nuostatų projektą),- pirmos veiklos programos metmenų projektą šiose srityse: gynybos pajėgumų plėtra, bendradarbiavimas ginkluotės klausimais, gynybos pramoninės ir technologinės bazės stiprinimas, konkurencingos Europos gynybos įrangos rinkos kūrimas ir mokslinių tyrimų skatinimas,- išsamų įgyvendinimo tvarkaraštį ir gaires.b) bendrųjų veiksmų akto dėl agentūros steigimo projekto elementus.AET VADOVAS IR SUDĖTISGrupės sudėtis atspindi keturias agentūros veiklos sritis, kaip minima Salonikuose posėdžiavusios Europos Vadovų Tarybos išvadose.Grupei vadovauja grupės vadovas, kurį skiria Generalinis Sekretorius/Vyriausiasis įgaliotinis (SG/HR), pasikonsultavęs su Taryba ir Komisija, iš valstybių narių, stojančiųjų valstybių ir ES institucijų pasiūlytų kandidatų. Šie kandidatai turėtų turėti didelę patirtį ir profesinės patirties gynybos pajėgumų plėtros, tyrimų, įgijimo ir ginkluotės srityje, taip pat būti gerai susipažinę su ES, ypač BUSP ir EEPP funkcionavimu.Grupę sudaro:- nacionaliniai ekspertai, valstybių narių ir stojančiųjų valstybių komandiruoti į Tarybos sekretoriatą pagal konkrečius misijos reikalavimus,- Europos institucijų pareigūnai.Komisija atsiunčia į grupę dirbti vieną ar daugiau pareigūnų.Grupės narius parenka SG/HR, konsultuodamasis su grupės vadovu, kuo platesniais geografiniais pagrindais, o jie eina tarptautines pareigas.Visais atvejais parenkant narius siekiama užtikrinti grupei aukščiausią darbuotojų gebėjimų ir veiksmingumo lygį.--------------------------------------------------


title: 2008/268/EB: 2008 m. kovo 17 d. Tarybos sprendimas, iš dalies keičiantis Sprendimo 1999/70/EB dėl nacionalinių centrinių bankų išorės auditorių nuostatas dėl Suomen Pankki išorės auditoriaus

text:
27.3.2008

               LT

               Europos Sąjungos oficialusis leidinys

               L 85/8

      TARYBOS SPRENDIMAS

   2008 m. kovo 17 d.
   iš dalies keičiantis Sprendimo 1999/70/EB dėl nacionalinių centrinių bankų išorės auditorių nuostatas dėl Suomen Pankki išorės auditoriaus
   (2008/268/EB)
   EUROPOS SĄJUNGOS TARYBA,
   atsižvelgdama į Protokolą dėl Europos centrinių bankų sistemos ir Europos centrinio banko statuto, pridėtą prie Europos bendrijos steigimo sutarties, ypač į jo 27 straipsnio 1 dalį,
   atsižvelgdama į 2008 m. sausio 28 d. Europos centrinio banko rekomendaciją ECB/2008/1, skirtą Europos Sąjungos Tarybai dėl Suomen Pankki išorės auditorių (1),
   kadangi:

               (1)

               Europos centrinio banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba.

               (2)

               Dabartinio Suomen Pankki išorės auditoriaus įgaliojimai baigsis po 2007 finansinių metų audito. Todėl būtina paskirti išorės auditorių nuo 2008 finansinių metų.

               (3)

                  Suomen Pankki išorės auditoriumi 2008–2012 finansiniams metams pasirinko KPMG Oy Ab.

               (4)

               ECB valdančioji taryba rekomendavo skirti KPMG Oy Ab
                  Suomen Pankki išorės auditoriumi 2008–2012 finansiniams metams.

               (5)

               Reikėtų vadovautis ECB valdančiosios tarybos rekomendacija ir atitinkamai iš dalies pakeisti Tarybos sprendimą 1999/70/EB (2),

         NUSPRENDĖ:
   1 straipsnis
   Sprendimo 1999/70/EB 1 straipsnio 11 dalis pakeičiama taip:

      „11.   KPMG Oy Ab patvirtinama Suomen Pankki išorės auditoriumi 2008–2012 finansiniams metams.“

   2 straipsnis
   Apie šį sprendimą pranešama ECB.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2008 m. kovo 17 d.

            Tarybos vardu

            Pirmininkas

         I. JARC

      (1)  OL C 29, 2008 2 1, p. 1.

      (2)  OL L 22, 1999 1 29, p. 69. Sprendimas su paskutiniais pakeitimais, padarytais Sprendimu 2007/883/EB (OL L 346, 2007 12 29, p. 20).